text:
मंय पुरलिया मं भबानी महतो ले पुछेंव, “तोर घरवाला वैद्यनाथ महतो जेन बखत आजादी के लड़ई मं 13 महिना जेल मं रहिस तेन बखत तोला त कतको मुसकिल देखे ला परे होही? अतक बड़े घर-परिवार ला चलाना असान बुता नई ये...”
चुपेचाप, फेर धीर-गंभीर जवाब दिस, “ओकर लहुट के आय के बाद जियादा मुसकिल होईस, जब वो ह लहुट के आइस त ओकर कतको संगी- संगवारी मन घलो ओकर संग घर आय ला धरिन, अऊ मोला वो सब मन बर रांधे ला पड़त रहिस. कोनो–कोनो बखत 5, 10, 20 या फेर ओकर ले जियादा मन आवेंव, मोला थोरकुन अराम नई मिल पावत रहिस.
“फेर तोला भारत छोड़ो आंदोलन मं शामिल होय के हक़ तो बनथेच…”
वो हा पुछथे, “ओकर ले या फेर कोनो दूसर लड़ई ले मोर का लेना-देना? भबानी बतावत जावत कहिथे, ओ लड़ई ले मोर कोनो किसिम के लेना-देना नई रहिस, मोर घरवाला के जरुर रहिस. मंय त अपन अतक बड़े घर-परिवार ला संकेले रहे मं मगन रहत रहेंव. अतक मनखे मन बर रांधे ला परे! दिन के दिन मोर रंधई बूता बाढ़त जावत रहिस! ये ला घलो सुरता राखव के, मोला अपन खेत-खार ला घलो देखे बर परय.”
हम मन निरास हो गे रहेन, जेन ह हमर चेहरा मन मं झलकत घलो रहिस. हम मन पश्चिम बंगाल के अतक दुर्गम अऊ दुरिहा इलाका मं वो स्वतंत्रता सेनानी मन ला खोजत रहेन जेन मन अभू तक ले जिंयत हवेव. मानबाज़ार 1 ब्लॉक के चेपूया गांव में हम मन ला हमर मन माफिक अइसने कुछु मनखे मन मिल गे रहीन, जेन मन इतिहास के ओ लड़ाई ले अपन कोनो किसिम के सम्बन्ध ला नकार देवत रहीन, जेकरे सेती भारत ला अजादी मिलिस.
101ले 104 बछर के आसपास के कोनो उमर के होय के बाद घलो भबानी महतो के आवाज मं गजब के दम दिखत रहिस. दूरदराज के गाँव मन मं रहेय्या गरीब मनखे मन बर अपन उमर के परमानीकरन करना मुसकिल काम रहत रहिस हे.एक सदी पहिली जेन बखत ओ कर जनम होय रहिस ओकर जरूरत नई परत रहिस. तेकरे सेती भबानी के उमर के अनुमान हमन ओकर फौत हो चुके ओकर घरवाला अऊ ओकर बड़े जनिक परिवार ले मिले जानकारी ले करे सकेन. ओकर बड़खा बेटा के उमर 70 पार हो गे हे. थोर-अकन मदद, गिनती के वो मन ले मिलिस जेन मन ओकर उमर के आसपास के रहीन अऊ उही गाँव मं राहत रहिन जिहाँ हम मन जावत रहेन.
ओकर पीढ़ी के मामला मं ओ मन बर इकलोता सरकारी लिखा-पढ़ी वाला कागज (दस्तावेज़) आधार कार्ड बेमतलब के आय, जेन मं अपन हिसाब से ओकर उमर थोप दे गे हे, जे मं भबानी के जनम बछर1925 बताय गे हे, जेकर हिसाब ले वो हा 97 बछर के हवय.
ओकर परिवार के कहना आय के वो हा 104 बछर के हे.
वो हा कथे, “हमर परिवार ह बड़े अकन संयुक्त परिवार रहिस.अऊ सब मन के जिम्मेदारी मोर उपर रहिस. मोला अब्बड़ अकन बुता करे ला परय. मोला सबके खियाल धरे ला परय, जम्मो कुछु, परिवार ला मेहिच चलावत रहेंव. जेन बखत 1942-43 मं ये घटना होईस ते बखत मोहिच ला जम्मो कुछु संभाले ला परत रहिस. भबानी वो घटना मन के नाम नई बताइस, फेर वो दीगर घटना मन मं भारत छोड़ो आंदोलन घलो सामिल रहिस. जेन मं 30 सितंबर 1942, के वो जगजाहिर घटना रहिस जब आजादी के सिपाही मन 12 थाना मन मं तिरंगा झंडा फहराय के कोसिस करे रहीन. इहाँ ये बात ला घलो धियान दे के जरूरत हवय के ये थाना मन बंगाल के ओ जिला मन मं रहिन जेन ला रईज के सबले पिछड़ा इलाका माने जात रहिस.
एक अइसने जिला जेकर तीन हिस्सा आबादी आज ले घलो गरीबी रेखा ले निचे गुजर बसर करत हवे, अऊ जेन ला आज घलो पश्चिम बंगाल के सबले अभाव वाला जिला माने जात हे. ओ जमाना मं भबानी के ये बड़े अकन परिवार करा कुछु एकड़ जमीन रहिस, जेकर सेती ओकर परिवार दीगर ले बने हालत मं रहिस, ओकर परिवार के मालिकाना हक़ आज घलो वो खेती वाला जमीन मं हावय.
ओकर घरवाला वैद्यनाथ महतो उहाँ के आसपास के नेता रहिस.वो हा अंगरेज राज के खिलाफ लड़े में लगे रहिस.जइसे के पुरुलिया के पिरड़ा गांव मं अब तक ले जीयत बाहंचे स्वतंत्रता सेनानी ठेलू महतो और ‘लोखी’ महतो बताथें के, ओ बखत दूरदराज़ के इलाका मन मं कोनो खबर ला पहुंचे मं बनेच बखत लग जावत रहिस. ठेलू महतो कहिथे, “इहाँ हमन ला भारत छोड़ो के अपील के बारे मं जानकारी मिलत–मिलत महिना भर गुजर गे रहिस.”
येखरे सेती ओ मन ला अपन इलाका मं सक्रिय होय मं 30 सितंबर 1942,तक के समय लग गे. ततके बखत तक महात्मा गाँधी के 8 अगस्त 1942 के दिन, मुंबई के गोवलिया टैंक मैदान ले अंगरेज मन ला भारत छोडो के चेतावनी के 53 दिन गुजर गे रहिस. अंगरेज मन वैद्यनाथ ला गिरफ़्तार कर लीन और वो ला पुलिस के कतको अतियाचार ला भुगते ला परिस. फेर जब आजादी मिलिस त वोला एक ठन स्कूल के गुरूजी बना दे गिस. ओ बखत मं गुरूजी मन लोगन मन ला एकजुट करे और जगाय मं मेरखूंटा बने रहीन. आजादी मिले के कतको बछर बाद घलो अपन ये जिम्मेवारी ला निभावत रहिन.
*****
पुलिस थाना मन मं कब्ज़ा करके उहाँ झंडा फहराय के घटना मन मं ओकर पाछू कतको मन के हाथ रहिस.मनखे मन अंगरेज सासन के नीति ले हलाकान रहिन, दूसर कारन ले घलो ये आन्दोलन मं जुरे आनी–बानी समाज के लोगन मन के कोई कमी नई रहिस. ये आन्दोलन मं सामिल लोगन मन मं वामपंथी क्रांतिकारी अऊ गाँधी के चेला मन के संगे संग ठेलू और ‘लोखी’ महतो जईसन बनेच अकन दूसर मनखे घलो रहिन, जेन मन के विचार त वामपंथी रहिस फेर बेवहार मं गाँधीवादी.
ओ मन के राजनीति अऊ ओ मन के तेवर वामपंथी मन कस रहिस,फेर ओ मन के नीति नियाव अऊ जिनगी गुजारे के ढंग ह गाँधी ले मिले रहिस. ओ मन के बेसवास अहिंसा मं रहिस फेर जरूरत परे ले अंगरेज मन के दमनकारी नीति के जवाब हिंसा के तरीका अपनाके देवत रहिन. वो हा कहिथे, “देखव व, वो मन हमर उपर गोली चलावत रहिन. जाहिर हे जब वो मन अपन आंखी के आगू मं अपन संगी–संगवारी अऊ नाता-रिस्तेदार मन ला पुलिस के हाथ मरत देखत रहिन त अपन ला काबू करे ला अब्बड़ मुसकिल रहिस.” ठेलू और ‘लोखी’ दुनो जात ले कुर्मी आंय.
भबानी के परिवार घलो कुर्मी समाज के आय, जे ह आबादी के मुताबिक पश्चिम बंगाल के जंगलमहल इलाका के सबले बड़े समाज आय.
1913 मं ब्रिटिश राज ह ओ मन ला आदिवासी (अनुसूचित जनजाति) मान के सूचि बना के रखे रहिस, फेर, 1931 के जनगणना मं कुर्मी मन ला ये सूचि ले हटा दे गिस. ये हा कतक विडंबना आय के 1950 मं भारत बने के बाद ये मन ला पिछड़े वर्ग (ओबीसी) मं रखे गे हे.आदिवासी के रूप में फेर रखे जाय, आज ये रइज मं कुर्मी मन के सबले बड़े मांग आय.
ये रइज मं कुर्मी मन आजादी के आन्दोलन मं आगू आके लड़े रहिन. ये मन मं कतको उही जुलुस मं भाग ले रहिन जेन बखत 1942 के सितंबर महिना के आखिरी के दू दिन मं 12 थाना मन मं तिरंगा फहराय गे रहिस.
70 बछर पार के उमर के वैद्यनाथ के बेटा श्याम सुंदर महतो कहिथे,वैद्यनाथ ह 13 महिना के जेल ला काटिस, वो ला भागलपुर कैंप जेल में रखे गे रहिस.ये हा उही बखत रहिस जेकर बारे मं हमन भबानी ले सवाल करे रहेन के घरवाला ला मिले के सजा के सेती ओला अब्बड़ मुसकिल ले गुजरे परे रहिस होही. जवाब मं सब ला ये कहिके हैरान कर दे रहिस के ओकर मुसकिल, सजा खतम होय के बाद घर लहुट के आय ले अऊ बाढ़ गे रहिस.
ओकर लहुट के आय के बाद हमर घर मं लोगन मन के धार धरे ला लगे रहत रहिस.वो सब मन ला खवाय-पियाय परय.आगू के बखत ले ये बखत मोर जिम्मेवारी बाढ़ गे रहिस, अब्बड़ मन के धियान धरे ला परे.जेन बखत वो हा लहुट के आय रहिस मंय अब्बड़ रोय रहेंव. मंय अपन गुस्सा ला फोरे रहेंव के तोला मिले नांव अऊ देशप्रेम के दाम ला मोला अऊ परिवार ला चुकता करे बर परत हाबय, ओकर लहुट के आय ले मोर बूता–काम बाढ़ गे रहिस.
हमन एक घांव अऊ अपन धियान भवानी डहर राखेन.का गाँधी हा ओकर सोचे-विचारे के तौर तरीका मं असर डाले रहिस? सत्याग्रह अऊ अहिंसा बर वो हा का सोचथे?
ओकर चेहरा मं सांति के भाव रहिस, संगे संग अपन बात ला फोर के कहय और वो मं जमे रहे. वो हा हमर कोती बिना कोर कपट के अइसने देखे ला लागिस जइसे कोनो ह अइसने कमअकल लईका ला समझआय मं लगे रहिस जेन हा ओकर बात ला समझे बर तियार नई ये.
वो ह पुछथे, “गाँधी... तंय का कहना चाहत हस? तोर मतलब का आय? का तोला लागथे मंय कलेचुप बईठ जात रहेंव अऊ एकर बारे में सोचत रहत रहेंव? मोर परिवार ह जोर ले बढे ला धरे रहिस,अऊ मोला ओ मन के खाय–पिये के चिंता करे ला परय,ओ मन के दूसर काम-बूता करे ला परय, ओ मन के देखभाल करे ला परय, रांधे ला परय,” अपन बात ला जोर देय बर वो हा अपन एक हाथ ला हमर कोती देखावत कहत रहिस.
“मोर बात ला समझे के कोसिस करव,जेन बखत मोर बिहाव होय रहिस, तेन बखत मंय 9 बछर के रहेंव.अइसने हाल मं मंय अइसन बड़े-बड़े बात ला कइसे सोच सकत रहिथें? ओकर बाद कोन जनि कतक बछर अकेल्ला अपन दम ले अइतके बड़े एके परिवार के जिम्मेवारी ला उठायेंव. सोचव, मोला खेती ला घलो संभाले ला परय. माटी तियारी करे बर जुतई-फंदई ले लेके बीज बोये तक ले, कमिहा (मजदूरों) मन कोती नजर रखेके, खेत के साफ-सफाई के अऊ फसल काटे तक ले, सबेच बूता मोलाच करे ला परत रहिस...” ओकर बाद खेत मं काम करिय्या मन ला रांध के खवात रहेंव.
घर ले बनेच दूरिहा जंगल तीर ले फसल ला दोहार के बारी-बखरी तक लाय के जिम्मेवारी घलोक भबानी के रहिस.
ये सब काम-बूता ला अपन दम ले वो हा अइसने जमाना मं करत रहिस जेन जमाना मं मशीन नइ रहिस. ओकर जुग मं कोनो बिजली के नांव तक सुने नई रहिस. वो हा खेत–खार के काम-बूता उही सब अऊजार अऊ चीज ले करे जेन ला खेती किसानी बर मरद मन के ताकत ला देख के बनाय गे रहिस-बड़े-बड़े अऊ वजनी वाला. ऊपर ले ये जम्मो इलाका हा भयंकर सूखा के मार झेलत रहिस, अऊ जियादा करके भूखमर्री अऊ गरीबी ले गंजाय रहेव.
बिहाव के 30 बछर बाद ओकर घरवाला हा फेर बिहाव कर लिस. वैद्यनाथ ह अपन दूसर बिहाव भबानी के पेट बहिनी उर्मिला संग करिस, जेन हा भवानी ले 20 बछर छोटे रहिस. ओकर नाता-गोता के मन बताथें परिवार मं कोनो बड़े संकट के सेती ये बिहाव करे गे रहिस. दुनों बहिनी मन के तीन-तीन लईका होईन.
धीरे-धीरे अइसने हालत मन सब्बो दिन बरोबर हो गे, भबानी महतो ला जेन अरन ला अपन परिवार अऊ पहुना मन बर रांधे ला परत रहिस, ओकर जामे के, लुये के अऊ खेत ले बारी-बखरी तक लाये के जिम्मेवारी घलो ओकरेच खांध मं रहिस. 1920 अऊ 1930 के एक कोरी बछर मं बनेच बूता करिस, 1940 के 10 बछर मं घलो ओकर जिम्मेवारी मं कोनो कमती नई होईस.
वो ह कतक एकड़ मं खेती करत रहिस,एकर जानकारी सफ्फा- सफ्फा नई मिलिस. ओकर परिवार जेन जमीन मं खेती करत रहिस तेला अपन समझ के करे, ऊ जमीन के बड़ अकन हिस्सा मं ओकर मालिकाना हक़ नई रहिस, वो मन जमींदार मन के मर्जी के मुताबिक खेती करत रहीन.ओकर एक कोरी ले जियादा लोगन के बड़ अकन घर गृहस्थी रहिस, जेकर गुजारा भबानी के अपन गाँव जनड़ा अऊ ओकर ननिहाल चेपूया के खेती ले होवत रहिस. दुनो गाँव ला मिलाके ओकर मन करा 30 एकड़ जमीन रहिस.
रोज बिहनिया आंखी अगोरत, ओकर करा काम–बूता गंजाय परे रहे अऊ वो काम मन के कोनो गिनती नई रहिस.
ते बखत तोला सूत बिहनिया कुकरा बासा जाग के उठे ला परत रहे होत होही? वो हा हांसी में उड़ाय कस कहिथे, “ओकर ले पहिले, ओकर ले बनेच पहिले.” ऐसे लगे ला लागिस जैसे वो हा जियादा ले जियादा 2 बजे रात तक सूते ला पावत होही.वो हा कहिथे, “अऊ रतिहा 10 बजे ले पहिले सूतना मोर भाग मं नई रहिस. मंय ओकर ले जियादा बेरा होय के बाद सूते बर जात रहेंव.”
ओ मन के पहिली नोनी भयानक पेचिस होय के सेती फऊत होगे. “हमन ओकर इलाज बर कविराज नाँव के एक ठन फ़क़ीर–बइद करा ले के गे रहेन,फेर कोनो फायदा नई होईस. वो हा जब मरिस ते बखत एके बछर के रहिस.”
मंय ओकर ले फेर एक घांव अऊ, गाँधी अऊ अजादी आंदोलन के बारे मं बात करे के कोसिस करेंव, वो हा कहिथे, “एक पइंत महतारी बने के मोला चरखा चलाय अऊ अइसने दूसर बुता मन बर समे नई मिलिस, वो हा एक पइंत अऊ चेतावत कहिथे, जेन बखत मोर बिहाव होईस, मंय 9 बछर के रहेंव.
ये सब के बाद घलो, भबानी जेन जुग में अपन जिनगी गुजर बसर करिस अऊ जेन-जेन चीज ले हलाकान होय ला परे होही, वो जिनगी के अइसने तीन सीख जरुर मिले होही जेकर ले लड़य बिना ओकर आगू के जिनगी गुजारे बर मुसकिल होय रतिस, ऊ तीन सीख आखिर का रहिस?
“मोर जिनगी के जम्मो समे चुनौती ले भरे रहिस, मोर जिनगी ला ठीक ले समझव, तोला का लागथे के मोर करा एकर बारे मं सोचे के फुरसत रहे होही? मोला अकेलेच सब्बो ला देखे ला परत रहिस,अपन दम मं अपन गिरहस्थी चलाना रहिस, वैद्यनाथ अऊ ओकर दूसर संगी मन त आन्दोलन मं मगन रहीन, फेर ओ मन ला खवाय के जिम्मेवारी मोर रहिस.”
जब घर परिवार के जिम्मेवारी के बोझा उठाना सहन ले बाहिर हो जात रहिस, तब मंय का करंव? “मंय अपन दाई करा बइठके घंटा-घंटा रोवत रहेंव. तंय ये बात ला सुरता राख के जब वैद्यनाथ अपन संग अब्बड़ मइनखे ले के घर आवत रहिस अऊ मोला वो सब मन बर राधें ला परे तभो ले घलो मोला ओकर उपर खिसियानी नई आवत रहिस, बस मोला कभू- कभू लागे के मंय कलेचुप बैइठे रोवत रहंव.”
वो हा अपन बात एक पइंत फेर दोहराईस,जइसे हमन ला ठीक तरीका ले समझाय चाहत रहिस – “मोला कभू खिसियानी नई होईस,बस मोला कभू-कभू ये लागय के के मंय कलेचुप बैइठे रोवत रहंव.”
*****
1940 के दशक मं बंगाल के भीषण अकाल के बछर मं ओ मन के बोझा सहन ले बहिर कर दे रहिस, वो बखत मं ओ मन के मुसकिल के गम पाना घलो सपना ले बहिर रहिस
जइसने हम मन जाय बर अपन-अपन खुरसी ले खड़े होथन, तइसने वैद्यनाथ के पोता, जेन हा ओकरे सहीं गुरूजी आय, हम मन ला फेर बइठे के बिनती करथे. ‘पार्थ दा’ हम मन ले कुछु कहना चाहत हे.
अऊ,फेर हमन ला असल अब्बड़ गोठ–बात सुने ला मिलिस.
अपन अतक बड़े परिवार के लोगन मन के छोड़ वो ह जेन दूसर लोग-बाग मन बर रांधत रहिस, वो मन कौन रहिन? जेन 5, 10, या फेर कतको बेरा 20 झिन आये पहुना मन बर वैद्यनाथ अपन घरवाली ले कभू–कभू रंधवाय, ऊ मन कौन रहिन?
पार्थ दा कहिथे, “जेकर मन बर वो ह रांधत रहिस वो मन क्रांतिकारी रहिन. वो मन लुक-छिपके आंदोलन मं लगे रहंय अऊ सरकार ले बचे के खातिर जगा ला बदलत जावत रहंय या फेर जंगल में लुकाय रहंय.”
हम जम्मो मन कुछु बेरा बर कलेचुप बइठे रह गेन. हम मन ऊ माई लोगन के तियाग ला जान के जुड़ा गे रहेन, जेन ह अपन सारी जिनगी 9 बछर के उंमर ले एको पल अपन मर्जी के नई जिईस.
वो हा 1930 और 1940 के दसक मं जेन कुछु भी करिस, वो हा अगर स्वतंत्रता आंदोलन मं ओकर भागीदारी नई रहिस, त ओकर काम ला आप मन का नांव देहू?
ओकर बेटा अऊ उहाँ रहे दूसर लोगन मन हम मन ला ग़ौर ले देखत रहिन. वो मन ला अचरज होवत रहिस के हम मन अतकी छोटे सामान्य बात के गम नई पायेन. हम मन ला पता रहिस वो मन ये बात ला सहज भाव ले ले रहिन.
का भबानी ला ये मालूम रहिस के वो हा का करत रहिस अऊ काकर बर करत रहिस?
हाँ, वो ला ये सब बात अच्छा तरीका ले मालूम रहिस, भले ही वो ऊ सब मन के नांव नई जनत रहिस, या फेर एक एक करके नई पहिचानत रहिस. वैद्यनाथ अऊ ओकर क्रांतिकारी संगवारी, गाँव के माई लोगन के रांधे खाना ला अपन वो संगी मन करा पहुँचावत रहीन जेन मन पुलिस ले बचे के सेती येती–वोती लुकाके रहत रहिन. वो मन क्रांतिकारी मन ला गुप्त ठिकाना मन मं राखत रहिन, जिहाँ तक हो सके ओ मन के हिफाजत घलो करत रहिन.
ऊ बखत के पुरुलिया के जम्मो हालात ला लेके अच्छा शोध करैय्या पार्थ दा ह बाद मं हमन ला फोर के बताईस: “गाँव के कुछेक घर,जेन मन बने-बने खावत–पीवत रहीन, तेन मन ला ये लुकाय फिरत आंदोलनकारी मन खातिर खाय पिये के बेवस्था करना रहिस, काबर के एके दिन मं अब्बड़ अकन आंदोलनकारी रहेंव. रंधिय्या माईलोगन मन ला कहे जाय के रांधे जम्मो खाए पिये के ला रंधनीखोली मं छोड़ के चले जाएं.”
“ओ मन आरो तक नइ पावत रहीन के ओ मन के जाय के बाद कऊन उहाँ आवत रहिस अऊ चूर के रखाय खाय पिये के समान ला ले जावत रहिस. क्रांतिकारी मन कभू गांव के मनखे मन ला कुछु लाये या ले के जाये बर नहीं कहत रहीन. अंगरेज मन के भेदिया मनखे हर गाँव-मोहल्ला मं रहिन. ओ मन के उहाँ के गौंटिया अऊ ज़मींदार मन ले सांठगांठ रहय. भेदिया मन बोझा लादे जंगल जावत उहाँ के रहैय्या मन ला पहचानत रहीन. ये हालत मं माइलोगन मन ला अऊ लुक-छिप के रहत क्रांतिकारी मन दुनों ला खतरा हो सकत रहिस ते पाय के सुनसान रात मं अइसने मइनखे ला पठोय जावत रहिस जेन ला कोनों नई पहचान सकें.तेकर सेती माइलोगन मन कभू ऊ मइनखे मन ला नई देख पईन जेन मन हा रांधे चीज–बस ला ले जावत रहिन.”
“एकर ले दूनों डहर के खतरा ला बचा ले गिस.फेर माइलोगन मन जानत रहीन के ये सब का होवत हे.गाँव के बनेच माइलोगन मन बिहनिया होय त तरिया अऊ नहर मं जोरियायं अऊ जऊन चीज ला जानें,महसूस करेंव तेला एक-दूसर ला बतावेंव. ओ मन ला मालूम रहिस के वो मन का करथे, अऊ ओकर पाछू का मतलब आय-फेर ओ मन कोनो खास मइनखे के खास काम के बारे मं कुछु नई जानत रहिन.”
*****
ऊ ‘मईलोगन’ मन मं जवान होय ला धरे टूरी मन घलो रहिन. ओ मन के जुड़े के गंभीर नतीजा हो सकत रहिस. अगर भवानी के घर मं पुलिस आ धमके रतिस त का होतिस? तब ये हालत मं ओकर अऊ ओकर सहारा मं रहत घर के दूसर लोगन मनके का हल होतिस? ओ हा आरो देथे के ‘कुछु भी हो सकत रहिस. ’खास करके ऊ हालत मं जेन मं आन्दोलन बर लुकाके काम करत लोगन मन बर बहुत अधिक सखत डाड दे जात रहिस.
एकरे बाद घलो स्वदेशी अपनाय वाले मन बर, चरखा वाले मन बर, अऊ अंगरेज राज के खिलाफ बतावत चिन्हा या फेर अइसने तौर-तरीका अपनाने वाला परिवार के उपर निगरानी करे जात रहिस, ओ मन के उपर खतरा बनेच पास ले बहुत जियादा मंडरावत रहिस.
छिपैय्या क्रांतिकारी मन बर भबानी का रांधत रहिस? भेंट-घाट होय के बाद वोकर तरफ ले पार्थ दा हा हमन ला फोर के बताइस, जोंधरा, कोदो, रागी (मडिया) और तरकारी जेन ह सुभीता ले मिल जात रहिस.एकर मलतब ये के भबानी अऊ ओकर संगी माईलोगन मन घलो अपन घर मं ऊ सब ला खावत रहिन जेन हा सुभीता ले मिल जात रहिस.सच मं ये हा एक बहुत बड़े तियाग रहिस.
कतको बखत क्रांतिकारी मन ला मुर्रा (बांग्ला में मूढ़ी) या चिवरा (बांग्ला में चिंड़े) खाके गुजारा करे ला परत रहिस. माईलोगन मन कभू-कभार फल घलो भेजत रहिन. घर मं मिलत खाय के चीज ला छोड़ के वो मन जंगली फल-बोईर घलो खावत रहिन. ओ मं तेंदू (क्यंद या तिरिल) घलो रहिस.
एक जवान डौका के रूप मं अपन बबा ला सुरता करत पार्थ दा कहिथे, वैद्यनाथ जब कभू अचानक आ जात रहिस त भबानी ला हुकुम देय के अंदाज मं रांधे बर कहे. अगर ये हा जंगल मं लुकाय–छिपे संगवारी मन बर होय त जाहिर हो जाय के खवैय्या मन अब्बड़ अकन हावें.
ओ मन ला खतरा सिरिफ अंगरेज मन ले नई रिहिस.ऊ दौर मं, 1940 के दसक मं बंगाल के भीषण अकाल के बछर मं ओ मन के बोझा सहन ले बहिर कर दे रहिस, वो बखत मं ओ मन के मुसकिल के गम पाना घलो सपना ले बहिर रहिस.
आजादी मिले के बाद घलो ओ मन के मुसकिल ख़त्म नई होईस, 1950 के दसक मं जेन मोहल्ला मं अभू तक ले ओकर परिवार रहत हावय,तिहां भयानक आगी लागिस अऊ जलके राख होगे, मोहल्ला मं रहैय्या लोगन मन के घर मं रखे अनाज सुवाहा होगे, एकर बाद भबानी ह जनड़ा गांव के अपन खेत से होय उपज मन ला मंगवा लिस, जेकर दम ले पूरा मुहल्ला हा अवैय्या फसल तक ले गुजारा करिस.
1964 के बछर मं पास के जमशेदपुर पर मं, जेन हा ऊ बखत बिहार में रहिस तिहां भयानक दंगा होगे, ये दंगा के आंच ह पुरुलिया के कतको गाँव तक हबर गिस. ये बखत भबानी हा अपन गाँव के घर मं कतको मुसलमान मन ला सरन दे रहिस.
20 बछर बाद भबानी ह गाँव के मवेशी मन के सीकार करैइय्या बनबिलाव ला मार गिराइस, वो बखत ओकर उमर ढले ला धरे रहिस. पार्थ दा कहिथे, वो हा एक रोंठ डंडा ले ये कमाल कर दे रहिस. बाद मं पता चलिस के वो हा गंधबिलाव रहिस जेन ह पास के जंगल ले आये रहिस.
*****
अतक सारा घटना मन ला जान के हमर मन मं भबानी बर सम्मान ह अऊ बाढ़गे मोला अपन लिखे ऊ रपट के सुरता आगे जेन मं मंय स्वतंत्रता सेनानी गणपति यादव के संबंध मं लिखे रहेंव. वो हा सतारा के एक ठन छुपे हरकारा रहिस जेन ह जंगल मं लुकाय क्रांतिकारी मन बर खाय ला पहुंचाय. जब मंय ओकर ले मिले रहेंव त ओकर उमर 98 बछर के हो चुके रहिस,तेकरे बाद घलो रोज के 10 कोस साईकिल चलावत रहिस.अइसने मइनखे दुनिया मं बहुतेच कम मिलथें जेकर उपर लिखे के बाद मोला बहुत खुसी होईस.फेर अफ़सोस ये बात के रहिस के मंय वोला ये पूछे ला चूक गें, के वो हा अतका खतरा उठाके अतकी जियादा खाय पिये के ले जात रहिस, फेर ओकर रंधेय्या अपन घरवाली बर वो हा का सोचत रहिस?
संजोग ले जब मंय ओकर ले भेंट होय बर पहुंचे रहेंव तेन बखत ओकर घरवाली अपन सगा-सम्बन्धी के घर गे रहिस.
गणपति अब ये दुनिया मं नई ये, लेकिन भबानी ले हमर मुलाकात ह मोला एक चीज के भान करा दिस के मोला लहुट जाय के वत्सला गणपति यादव ले बात करना चाही अऊ ओकर कहिनी ओकरे जुबानी लिखना चाही.
भबानी ले मिलके मोला ओड़िसा के स्वतंत्रता सेनानी लक्ष्मी पंडा के कहे गोठ सुरता आगिस. वो हा नेताजी बोस के सेना मं सामिल होय रहिस अऊ सिंगापुर के जंगल मं बने सिविर मं रहे घला रहिस.
लक्ष्मी पांडा हा कहे रहिस, “मंय कभू जेल नई गेंय, बंदूक चलाय ला सीख गेंय फेर ककरो उपर गोली नई दागेंव, त का, तेकर मतलब ये आय के मंय स्वतंत्रता सेनानी नों हों? मंय आईएनए के वो सिविर मन मं कम करे रहेंव जेन हा अंगरेज मन के बम के निशाना मं रहिस. त का, एकर मतलब ये होईस के आजादी के लड़ई मं मोर कोनो हिस्सेदारी नई ये? सिरिफ 13 बछर के उमर मं मंय वो सिविर मं ओ मन बर रांधत रहेंव जेन मन लड़े बर बहिर जात रहिन, त का, मंय ऊ लड़ई के हिस्सा नई रहेंव?”
भबानी घलो लक्ष्मी पांडा, सालिहान, हौसाबाई पाटिल, और वत्सला यादव मन कस वो इज्जत-सम्मान नई पाय सकिन जेकर वो मन वास्तविक हक़दार रहिन. भारत के आजादी के लड़ई ये सब मन अपन-अपन तरीका ले सम्मान के संग लड़ई लड़ीन अऊ दूसर कस अपन ला इज्जत पाय के अपराधबोध से मुक्त कर लीन?
ये सब मन अऊरत जात के रहिन, अऊ जेन समाज हा अऊरत मन बर पहली ले सोच बना के रखे, परम्परा ले मिले सोच रखय, अइसन समाज मं ये मन के हिस्सेदारी के सही कीमत मिलना मुसकिल रहिस.
फेर, भबानी ला ये सब बात ले कोनो फरक परे होही अइसने नई लागिस? हो सकत हे वो हा ओ जीवन मापदंड मन ला अपन भीतर पिरो ले हे? हो सकत हे तेकरे सेती अपन नायेब तरीका के हिस्सेदारी ला कमतर देखे के आदत पर गे हे?
लेकिन हमर विदा ले के पहिली वो हा जउन गोठ कहिस, ग़ौर करे के लईक हे: “मंय कतक अकन पाय हवंव, ये ला जरा सोचव–अतक बड़े परिवार, कतक-कतक पीढ़ी, हमर खेती-बाड़ी, सब्बो कुछू, फेर ये जवान लईका मन...” कतको पोता बहू, जेन मन कोन्हों न कोन्हों बुता मं जतन ले लगे हवंय. वो सब मन अपन अपन जिम्मेवारी ईमानदारी ले पूरा करे मं लगे हंवय, फेर ओ सब मन के बरोबर अपन बखत मं भबानी अकेल्ला करत रहिस.
नवा पीढ़ी
या फेर कोनो दूसर ले ओ ला कोनों सिकायत नई
ये, बस ओकर थोकन सिकायत ये आय के ‘अपन दम मं सब कुछ’ कर सकने वाला मन अब बनेच कम बाहंचे हें.
ये कहिनी मं महत्तम जानकारी देय बर अऊ भबानी महतो के गोठ-बात ला बेहतरीन अनुवाद बर स्मिता खटोर ला धन्यवाद अऊ आभार. एकर अलावा जोशुआ बोधिनेत्र ला घलो ओकर कीमती जानकारी देय अऊ खोजबीन करे बर धन्यवाद, जेकर सेती हमर भेंट–घाट अऊ बातचीत हो पाइस, स्मिता और जोशुआ के बगैर ये कहिनी ला लिखना संभव नई रहिस.
अनुवाद: निर्मल कुमार साहू


c: text/html

text:
प्रश्न
का क्षमा पाए हावय? मय परमेश्वर ले कैसन क्षमा पा सकत हव?
उत्तर
प्रेरितों के काम १३:३८ कह दीस कि, “एकरबर ,हे भाईमन, तुमन जान लव कि येही इशु के द्वारा पाप के क्षमा के समाचार तुमन ल दीये जात हे |”
क्षमा का हरे? मोर खातिर ऐकर का जरुरत हे?
शब्द “क्षमा” के अरथ पटिया ले पोंछ कर, माफ़ी करिहव, उधार ल नइये मांगना अऊ हटा दिए जाना हे| अऊ हमन काकरो ऊपर म कछु गलत करथन,त हमन ओकर ले क्षमा पाए खातिर कोशिश करथन ताकि हमर नता दुबारा बन जाथे | क्षमा ऐकर खातिर दिए नइये जाय काबर कि कोनो आने मनखे क्षमा पाय के लायक हे| कहू हर क्षमा पाए के लायक नइये हे | क्षमा मया, दया अऊ अनुग्रह के एकेठन बुता हे| क्षमा आने मनखे ले विरुद्ध भी कछु भी धरे रहे ओकरे खातिर निर्णय हे, चाहे ओहर तोर ऊपर म कछु भी झीन रहय|
बाईबल हमन ल बतावत हे कि हम सबों झन ल परमेश्वर ले क्षमा पाए के खातिर जरुरत हे| हम सबो झन पाप करे हावन| सभोपदेशक ७:२० कह दीस कि, बिना शंका करे धरती म ऐसन कहू धर्मी मनखे नइये जेहर भल ही करथे अऊ जेकर ले पाप नइये होंही| १ यूहन्ना १:८ कहत हे, “अऊ हमन कहबो कि हमर म कछु भी पाप नइये, त तहु अपन ले ठगव हन , अऊ हमन म सच नइये|” जतका पाप हे आख़िरकार परमेशवर के उल्टा विरोध म एक बुता हे (भजन सहिंता ५१:४)| परिणाम के रूप म, हमन परमेश्वर ले क्षमा के बहुत बहुत जरुरत पड़ते | यदि हमर पाप ले क्षमा नइये होय त हमन अनंतकाल ल पाप के पीड़ा ल पाते रहिबो (मत्ती २५:४६, यूहन्ना ३:३६)|
क्षमा – येहर मोला कैसन मिल सकत हे?
धन्यवाद के गोठ येही हरे कि, परमेश्वर मया करोइया अऊ दयालु – हमन ल हमर पाप ले क्षमा करे खातिर तत्पर हे | २पतरस ३:९ हमन ल बताथे कि,”...पर तुहर बिसय म धीरज धरोइया हे, अऊ नइ चाहय कि कहू नाश झन होय वरन ये हावे कि सबो झन ल मन फेरें के समय हे|” परमेश्वर हमन ल क्षमा करे इच्छा रखथे, अऊ ओहर हमर खातिर क्षमा ले दे हावे
हमर सबों पाप के खातिर एक सही सजा मृत्यु हे| रोमियों ६:२३ के शुरू म भागीदारी येहर बताथे कि, “अऊ पाप कि बूथी -बनी त मरना हे ......अनंत मरना ओही हरे जेहर हमन अपन पाप के खातिर सकेले हन|” परमेश्वर, अपन पुरा उपाय के क्रम म, मनखे मन –यीशु मसीह (यूहन्ना 1:1;14) बनिस यीशु क्रूस म, ओ सजा ले कर मरीस जेकर लायक रहेंन अऊ मरना| २कुरिन्थियों ५:२१ हमन ल गियान देवथे हे कि, जेहर पाप ले अंजान रहीस हे कि हम , ओहि ल ओहर हमर खातिर पाप बना देहे कि हमन ओम़ा समाकर परमेश्वर के धार्मिकता बने ल परही | यीशु क्रूस म, ओ सजा लेकर मरगिस जेकर लायक हमन रहेन! परमेश्वर के रूप म, यीशु के मरना पूरा दुनिया के पाप खातिर क्षमा के उपाय करे हावे | १यूहन्ना २:२ कह दीस कि, “अऊ ओही हर हमर पाप ले पश्चाताप हावे, अऊ केबल हमन के खातिर नही जतका दुनिया के पाप के खातिर |” यीशु मरे में से , पाप अऊ मृत्यु म अपन जीत के बारे म कहते रहीस कि जिन्दा होगे(१ कुरिन्थियों १५:१-२८)| परमेश्वर कि बड़ाई होहय, यीशु के मरना अऊ दुबारा जी उठे के द्वारा, रोमियों ६:२३ ले दुसर हिस्सा सच होगेहे,”...... पर परमेश्वर के वरदान हमर परभू यीशु मसीह म अनंत जीवन हे|”
का तहु अपन पाप ले क्षमा चाहथाव? का तहु जुरुम ले जाने बिना पाछु म पड़े भावना ले भरगेहव कि तहु एकरले मुफ्त नही होसके अव? तुहर पाप ले खातिर क्षमा से उपाय हे अऊ तहु मुक्ति करोइयाँ के रूप म यीशु मसीह म अपन विशवास रखतहस| इफिसियों १:७ कहत हे कि, हमन ल ओकर म ओकरे लहू म मुफ़्त अऊ जुरुम ले क्षमा ओकरे ओ दया ले धन के अनुसार मिलगेहे | यीशु हमर सेतिर हमर उधारी ल चुकाए हे, अऊ हमन क्षमा पा सकीन| तुमन ल अतका करे बर हे कि तहु परमेश्वर ले येही विशवास कर अऊ विनती कर कि ओहर तहु ल यीशु के ओर ले क्षमा मिलय कि यीशु हमर क्षमा के दाम ल चुकाए बर मरीस अऊ ओहर तुमन ल क्षमा कर दीही| यूहन्ना ३:१ ६ -१७ म येही सुन्दर ख़बर मिलत हे कि, “पर परमेश्वर हर दुनिया ले ऐसन मया राखीस कि ओहर अपन एकेठन बेटा दे दीस, जेहर ओकर ऊपर म विशवास करही ओहर नाश नइये होहय, बहुतकन जीवन पाही परमेश्वर हर अपन बेटा ल दुनिया म एकर बर नइये भेजीस कि दुनिया म सजा के हक़ दे, पर एकर सेतीर कि दुनिया ओकर ले मुक्ति पावय |
क्षमा –का येला प्राप्त करे बर सच म अतका सरल हे?
हाँ येहर अतका सरल हे| तुमन परमेश्वर से क्षमा ल कमाय नहीं सकव| तुमन परमेश्वर के देहे गए क्षमा ले दाम नइ चुकाए सकव | तहु हर येही विशवास के द्वारा ले, परमेशवर ले अनुग्रह अऊ दया के द्वारा ले पा सकाथस | यदि तहु यीशु मसीह ल अपन मुक्ति करोइयाँ के रूप म ग्रहण करे बर चाहाथव, त इहाँ एक सरल प्रर्थना हावे जेला तुमन कर सकथव येही प्रर्थना अऊ कहू आने प्रर्थना के गोठ ह तुमन बचा नाइ सकाय | अऊ यीशु म विशवस हर ही हे जेहर तुमन ल पाप ले बचा सकथे | येही प्रार्थना ओकर म अपन विशवास ले बताये बर अऊ तुहर मन के खातिर मुक्ति ले उपाय खातिर धन्यवाद देहेबर एक उपाय हे | हे, परमेश्वर, मय जाना थव कि मय हर तोर विरोध म पाप करेहव्, अऊ मय ह सजा के लायक हावय | पर यीशु मसीह हर ओ सजा ल अपन ऊपर म लेलीस जेकर लायक मय रहेंव अऊ ओकर विशवास करेले महु हर क्षमा करे जा सकांव | मय मुक्ति के खातिर तुहर म अपन विशवास रखे हावय | तुहर अचम्भा अनुग्रह अऊ क्षमा –जेहर अनंत जिन्दगी के ईनाम हे, एकर खातिर महु हर तुहरमन के धन्यवाद कराथव| आमीन |”
जे कछु तुमन इहाँ पढ़े हावा का ओकरे कारण तुमन मसीह के पीछू चले खातिर निर्णय लेहे हावय? अऊ ऐसन हावे त कृपया खाल्हे दरसा गए हे “मय आज ईशु ल ग्रहण कर डारे हव” बटन ल दबावव |
English
का क्षमा पाए हावय? मय परमेश्वर ले कैसन क्षमा पा सकत हव?

robotstxt: allowed

filter: keep


text:
गुरू बचन ल सत कर जान
गुरू के बात म पूरा भरोसा करव अउ गुरूदक्षिणा के रूप म जादा कुछ नइ एक मूठा दतवन अउ एक मोरी [ लगभग 50 पत्ता] पान [ पलाश का पत्ता] दान करव। अतेक सरल उपाय मनखे के उद्धार के। मंय सुन के हक्का - बक्का रहि गेंव। वेद- उपनिषद पुराण सब म बड़े - बड़े बात के वर्णन हे। एक ले एक साधना के ढंग हे तभो ले आखिर म नेति - नेति कहिके संशो म डारि देथै। मन म धुकधुकी लगेच रहिथे - को जन पार लगही के नई लगही?मोर गांव म एक झन घोष हे। निच्चट बुढ़वा। मोर ददा ओला दुरिहा ले देखके बलाथे - ' आवव घोष मामा ...।' मंय बक खाय रथौ देख के। अपन सगे ममा ल घलो मोर ददा अतेक परेम से नइ बलावै। घोष आके बर तरी बने चउरा म मोर ददा संग बइठ जाथे। उंकर बीच चले लगथे संवाद। कभू - कभू महू दूरिहा म बइठ के उँकर बाताचीता ल सुनथव। देखब म अइसे नाटक करथौ जइसे ऊंकर बात से मोला कोई लेना देना नइये पर कान ल टेरे रहिथौ। एक दिन मोर ददा के घोष ममा किहिस - समझे गा भांचा, करूआ बबा ऊपर सोला आना भरोसा जरूरी हे नइते मनखे नठा जाथे। एक दिन सेंदूरा दाई ल घलोक भरोसा नइ आइस त परीक्षा लीस।
मंय घोष बबा के काल बोध ल नइ समझय के कारन अकबकाय रहवं। ये हर जादा ले जादा सत्तर बरिस के होही पर ११ शताब्दी के करूआ बबा के ऐसे नाव लेथे जाने ओकर लाग मानि ये। मंय एक दिन अकेला म पूछेवं - कस गा घोष बबा, कै झन करूआ बबा हे ? ओहर कहिस- करूआ बबा तो एके झन होइस परिमल फेर जतका ओकर सिद्ध चेला होइन तउंन मन घलोक अपन नाव ल मेटा के ओकरे नाव ल उजागर रखिन। सत ल पाये के बाद मनखे कहां रहि जाथे गा। ओकर बचन अउ गुरू के बचन म कुछू भेद नई रहि जाये.....। हां, त बर तरी चउंरा म बइठे घोष बबा मोर ददा ल किस्सा सुनाय लगिस। मोर ददा विद्वान मनखे ये। कालेज म प्रोफेसर हे फेर ये डोकरा के बात ल काबर चेत लगाके सुनत रहिथे ? मोर समझ म नइ आवय।सेंदूरा दाई अति सुकुमारी राजा जाजुल देव के बेटी अतका कुंवर के चना फेंक के मारे म खून चुहे लगही। पीपर के उलवा पाना कस लुदुआ, लोभलोभावन आँखी करूआ बबा के सबले बड़े भैरवी होइस देश - दुनिया म। ओकर नाव उजागर कर दीस। फेर ओर परीक्षा जबरदस्त रहिस, कइसे ... सुने गा भांचा ... घोष मोर ददा ल कहिस रतिहा बेरा धियान करे के बाद कहिथे - बाबाजी, आज मेरी तबियत बने नइ लगत हे। सेंदूरा के रूआं - रूआं ले सम्मोहन टपके लगिस। करूआ बबा ल अइसे देखिस जाने अजगर असन लील जाही करूआ बाबा समझ गिस। उंनहू तो अगमजानी सिद्ध आय। सेंदूरा के माथा ल छू के अपन गोद म ले लिहीन अउ सेमर के रूई अस चुदी ल सहिलाय लगिन। बहुत बेर होगे। सेन्दूरा कट खाये परे रिहीस। अचानक ओला का सूझिस। करूआ बाबा के गर म लिपट गिस। करू आ बाबा के हाथ चूंदी ले पीठ म पहुंच गिस। सेन्दूरा बउरा गीस। भादो के महिना म अरपा नदिया कस मर्यादाहीन हो गइस छिन भर म। करूआ बाबा शंात अउ हंसत बदन सेन्दूरा ल पोटार लीहिस अउ शुरू होगे महारास। कतका बेरा निकरगे के कुछू गम नई मिलिस। सेन्दूरा थक गइस, लस पड़गे। करूआ बाबा के ओठ म वइसनेच हंसी। करूआ बाबा के बांह ले बाहिर आ गइस सेन्दूरा दाई। चरन ल छू के पांव परिस अउ कहिस - गुरू माफी देहू, मंय परीक्षा म हारगेंव। होश नइ खोइस करूआ बाबा। चरम बिंदू म घलाव महामाया के लीला ल देखत रिहीस। तभे ले गुनी म अपन गुरू के परीक्षा अइसनेच लेथय। जबरदस्त मोटियारी टुरी ल कथन - देख ये गुरू होश म रहय तब जानबे ये हर सत ल जाने हे ....। समझे भांचा, मोर कहे के भाव ल ... मोर ददा कहिस - हां जी, तंय कहत सिरतोन हस फेर मन म परतित नई आवय। हमूं तो अजमाये हन। वो बेरा बड़े - बड़े मन के होश उड़ जाथे।- ये बजार के चना मुर्रा थोरे ये भांचा जेन ल कोनो बिसा के खा ले। बहुत कठिन हे, तभे तो ऐकर महिमा हे गा। का करूआ बाबा के गोठ सच नोहय भांचा जउन कथे - हर घड़ी होश म रहव। जागे रहव। खात - पीयत, उठत - बइठत, जागत - सोवत, इहां तक के अपन सुआरी संग सोवत समे घलोक। इही मतलब ये गुरू बचन कर सत करि जान के। ऐकर बदला म गुरू कुछू नइ लेवय। गुरू परसा के पान म भोजन करथय। मुखारी करथे तेकर बर दतवन। ऊनला कुछ चाही नइ, सब कुछ तो परमातमा दे हे।घोष बबा के घर म कोनो नई रहिगे। एक झन बेटी तेन ससुराल चले गेहे। सुआरी पउर साल गुजर गइस। तभो ले घोष बबा अपन धुन म मगन मोर ददा ल कथे - थोरक लकड़ी चाही भांचा, आज भात रांधे बर लकरी नइये गा। मय थोरक लकरी बिन लेथवं फेर गोठियाहौ। मोर ददा किहिस - बइठ जी, मंय एक बोझा लकरी बंधवा देथौ।
घोष बबा कहिस - गांव - गांव मं अखरा रहे गा जिहां साधना होत रिहीस, धियान के साधना। १२ परकार के मंत्र अउ १२ परकार के यंत्र। हमर पारा के भितिहा म देखे होहौ भांचा तिकोनहा पुतरी ओहिच ह करूआ बाबा के बताये यंत्र ये गा। रोज रात के मनखे अखरा म जूरै। सित बाबा के बताये रद्दा म रेंगय अउ जिनदगानी ल धन्य करय। ऐकरे बर तो ऐला छत्तीसगढ़ कथे गा। इहां के मनखे जिते जियत सरग के सुख पावत रिहिन। अब के लइकन काहे ल पतियाही। नई अब तो रामायन म कथे - ' नित प्रति लाभ लोभ अधिकाई,' होगे हे।
घोष बबा बर लकरी आगे। बबा ओला मुड़ म बोहिस अउ चलदीस। मंय ओला जावत देखत रहिगेंव। एक - एक पग अइसे रखत रहिस जना गिन - गिन के रखत हे। मंय सोचे लगव - कतका सरल साधना हे, छत्तीसगढ़ के पर आज के जुग बर कतका कठिन हे ये सरलता।
मुठा भर दतवन, मोरी भर पान।
गुरू बचन ल सत करि जान॥


text:
देस के मुख्यमंतरी अगुवा भूपेश बघेल
देस के मुख्यमंतरी अगुवा भूपेश बघेल
मुख्यमंतरी भूपेश बघेल अपन काम के सेती दूसर मुख्यमंतरी मन ले बहुत आगु हवय। ये बात आईएनएस-सी वोटर स्टेट ऑफ द नेशन 2020 सर्वे म साबित होइस हे। जेमा वोहा देश के दूसरा सबले ज्यादा पसंद करइया मुख्यमंतरी अऊ कांग्रेस सासित राज्य के मुख्यमंतरी म पहिली स्थान म आय हवय।
रायपुर। मुख्यमंतरी भूपेश बघेल देस के टॉप 10 मुख्यमंतरी के सूची म दूसरा स्थान म आय हवय। देस के आने-आने राज्य म सरकार के काम-काम ऊपर जनता के संतुष्टि के एक सर्वे करे गिस। सर्वे के बाद मुख्यमंतरी मन के सूची जारी करे गिस। येमा छत्तीसगढ़ के मुख्यमंतरी भूपेश बघेल टॉप-10 के सूची म सामिल होइन। ये सर्वे आईएनएस सी वोटर ह कराइस, जउन एक भारतीय अंतरराष्ट्रीय मतदान एजेंसी हरय। सी वोटर्स के ये सर्वे म छत्तीसगढ़ सरकार के काम ल 56.74 फीसदी लोगन पुरा अऊ 33.25 प्रतिशत लोगन कम संतुस्ट हे। कुल 81.06 प्रतिसत संतुस्टि के संग भूपेश बघेल सरकार देस म दूसरा नम्बर म आइस।
अपना वादा ल पूरा करिन
भूपेश बघेल ह चुनई जीते के बाद अपना वादा के अनुसार 25 सौ क्विंटल म धान खरीदिस, अऊ अंतर के रुपया ल राजीवी गांधी किसान न्याय योजना के जरिए 19 लाख ले ज्यादा किसान के खाता म 5750 करोड़ रुपया जमा करहि।
दूसर राज्य के तुलना म कम कीमत म लोगन ल बिजली मिलत हे. येखर संग ही लोगन ल सब्बो सरकारी योजना के लाभ सीधा मिलत हे। येकर सेती प्रदेस के लोगन के आर्थिक स्थिति म सुधार आवत हवय। अऊ गांव, गरीब, किसान के जेब म पइसा पहुंचत हवय।
न्याय योजना ले प्रदेस के भूपेश सरकार ह जउन वादा चुनई म करे रहिस ओला पुरा करत हे। अऊ कोरोना संकट के बिपति के बेरा पइसा मिले ले लोगन मन ल राहत मिलिस। येखर ले मजदूर, किसान सब्बो के जीवन म खुसहाली आइस हे। मजदूर, किसान के हाथ म पइसा आइस त व्यापार अऊ व्यवसाय घलो बाढ़िस, येकर सेती प्रदेस के आर्थिक स्थिति म सुधार आइस हे।
भूपेश बघेल ले थोड़किन आगु 82.96 प्रतिशत संतुस्टि के संग ओडिशा सरकार रहिन। पड़ोसी राज्य ओडिशा के मुख्यमंतरी नवीन पटनायक पहिली नंबर पर रहिन। उंहे मध्यप्रदेश के मुख्यमंतरी शिवराज सिंह चौहान 12वें नंबर पर रहिन। कोरोना संकट काल म देसभर म सब्बो काम अऊ धंधा ठप हे, अइस म छत्तीसगढ़ सरकार ह दूसर राज्य के तुलना म लोगन के हित म ज्यादा काम करिन। येकर फल आज भूपेश बघेल ल देस के नंबर 2 मुख्यमंतरी के रूप म मिलिस।


text:
गुणवंती के ताना ल सुन के सुमेर तरमरागे। किहिस - तुम्हरे मन के अइसनेच सोच- बिचार हमला जिंहा के तिंहा ठाढ़े रखे हवै। परदेस ले आथे अउ जम्मों गाँव म अपन राज चलावन लागथे।
- तुम्हर एक अकेला के करय ले कुछू होना जाना नहीं। फोकट म अपन लहू ल जरावत रहिथौ। जम्मों गाँव के मुँहू सियाये हे तब तुम काबर अपन मुंहॅू ल उलाथौ?
- अन्याय - अनीति मोर देखे नइ सहाय। - त देखे सुने ल काबर जाथौ
- तोर कहना हे, दिगर जइसे महूं आँखी- कान ल मूंद के रेंगव। मुँहूं ल घर म डार के रहवं।
- अइसनेच मन के समे हे।
- तोर गोठ बात मोला नइ जमे।
कहत सुमेर अपन घर ले निकले लगीस। गुणवंती किहिस - जेवन चूर गे हे। खा - पी लौ फेर जावत रहिना बइटका म।
लाजवंती के ताना ल सुनके सुमेर के पेट भर गे रिहीस। सोचे रिहीस ओकर बाई लाजवंती ओकर पक्ष लेही। पर इहां तो पासा उल्टा पर गे रिहीस। अब डउकी परानी के मेर मुँह बजाना ओला ठीक नई लगीस। किहिस - तंय खा - खुवाके सो जबे। मोर रद्दा झन देखबे ।
- हव - हव, गुड़ीचउरा म सकलाय बइठका तुम्हर बिना न सुुरु होवय न उसले।
लाजवंती मुंह बजाते रहीस। सुमेर गुड़ीचउरा तिर पहुंचगे। उहां गाँव भर के लोगन जुरियाये रहय। कोनो आधा बीड़ी ल मुँहू म हुरसे जलावत रहय त कोनो कस खींच के धुंगिया के लच्छा ल बादर कोती फूंकत रहय। सुमेर सीधा मंगलू के तीर जा के बइठगे। धीरे कुन मंगलू ल कोचकिस अउ जानना चाहीस के बइठका म अब तक का होय हे ? मंगलू चुप रहिस। सुमेर समझगे - बइठका अभी सुुरू नई होय हे। मंगलू के कंधा ल सहलइस अउ जताय के परयास करिस - तंय फिकर झन कर। कोनो तोर संग नइ हे त का होगे मंय तोर संग हंव।
मंगलू के हाव - भाव म थोरकिन परिवर्तन अइस। ओकर हाव - भाव स्पष्ट करे लगीस कि ओहर अकेल्ला नई हे। कोनो ओकरो संग देवइया हे।
गुड़ीचउरा म बइठका परदेसिया अउ मंगलू के विवाद ल ले के जुरयाये रहय। गाँव पटेल अइसनेच दिन के फिराक म रहय। जेन जतका ओकर सेवा - चाकरी करय ओकरे कोती हो जाये। ये बात ल परदेसिया घलोक जानै। इही कारन ये के ओला गाँव म आये जुम्मा - जुम्मा तीन - चार बरिस होय होही अउ गाँव म अपन मनमानी चलाना सुरु कर दे रिहीस। पटेल किहिस - कस ग मंगलू, तोर का शिकायत हे ?
- मंय हर बरिस खइड़का डांर म अपन कोठार बनात रहेेंव। गेे साल मोला परदेशिया अपन धान मिंजे बर मांगिस अउ ये साल खुदे रुंधे लगे हे।
- कहसे परदेशिया ?
- पटेल साहेब, पर साल मंय खुद रुंधाय रहेंव। जब रुंधवायेंव त ओ जगह ह परिया परे रिहीस।
जम्मों गाँव जानत रहय - मंगलू हर साल उही जघा म कोठार बनात आवत हे। पर परदेशिया के गोठ ल सुनके कोनो विरोध करे बर तियार नई होइस त पटेल किहिस - कइसे मंगलू, अब तोर क कहिना हे ?
सुन के सुमेर के तन - बदन म आगी फूंकगे। उठीस। कहिस - पटेल साहब,ये गाँव म जनम ले तहूं रहत आवत हस अउ महूं। जेन बात ल मंय जानत हंव तहूं जानत हस। मंगलू च काबर ओकर ददा घलोक उही ठीहा म कोठार बनावत रिहीस हे।
पटेल चुप रिहीस। गाँव के परलोखिय उठिस। किहिस - समेर, तंय लुप ले काबर गोठियाये ल उठे हस जी। पटेल हर तो मंगलू ले जुवाप मांगे हे। ओला बोलन दे।
- परलोखिया तंय झन भुला, तोरो ऊपर इही परदेशिया काली राज कर सकत हे।
बइठका जघा म बहस बढ़ते गीस। सुमर ल दबाये के प्रयास पूरा गाँव भर करे लगीस पर आज तो सुमेर घर ले पागी बांध के निकले रिहीस के मंगलू ल नियावं देवा के रहही। संगे - संगे गाँव भर के बंद आँखी ल खोलही। ् किहिस - आज तुम पूरा गाँव जेन परदेशिया के संग देवत हव कल तुहीं मन रोहू अउ मोर बात ल सुरता करहू।
मंगलू ल लगीस। सुमेर के कहे से गाँव के सियान मन बुरा मानही। ओकर बनत काम बिगड़ जाही। ओहर सभा म उठगे। हाथ जोड़ कहिस - समेर से कहे म कुछू गलती हो गीस होही त मंय माफी मांगत हंव। पर सच इही ये - मोर कोठार म जबरवाली परदेशिया रुंधना रुंधत हे।
सुमेर ल मंगलू पर गुस्सा अइस। किहिस - मंगलू इंहा मंय सच बात कहत हंव अउ तंय माफी मांगत हस। हमर इही नम्रता,सादगी अउ समरपन के कारण बाहरी व्यक्ति हमर ऊपर हावी होथे। अंगरी धर के मुड़ म चढ़ जाथे। अब समे वो नई कि सच बर नियाव हो। अन्यायी राज अउ न्यायी सजा भोगथे। तोर नम्रता,सादगी अउ समरपन तोला न्याय नइ देवा सके। परलोखिया डहर मुंहू करके समारु किहिस - अउ तंय बिसरगे रे परलोखिया, जब दू हजार दे के तोर से इही परदेशिया पांच हजार वसूल लीस। रोवत - गावत तंय मोर कर आय रेहेस।
गाँव वाले मन के अब आँखी खुले लगीस। मदन बड़ हिम्मत कर के उठीस किहिस- समारु सच कहत हे। ये परदेशिया धीरे - धीरे सब ल मुड़त हवय।
ये वो मदन रिहीस जउन ल एक थपरा कोनो दे दे त दूसरा गाल ल घलोक आगू कर दे पर गाल बजाना उचित नइ समझे। मुंहू लुकवा के सभा म बोलई का होइस, बइठका म जुरायाये गाँव वाले मन के मुंहू खुले लगीस। परदेशिया ल अब समझत देरी नई लगीस कि पासा उल्टा परत हे। अपन बात जोंगे बर कहे लगीस - पर साल जइसे मंय कोठार रुंधे रहेंव यहू साल रुंधात भर हंव। मंय मंगलू ल उहां फसल मिंजे - ओसाये बर मना थोरे करत हंव।
- पर के जघा म तंय कोन अधिकार से रुंधना - बंधना करबे। मंगलू के जघा ये मंगलू ओमा रुंधे चाहे परिया छोड़े तोला का ।
गाँव के लोगन जाग चुके रिहीस। बइठका म खुसूर - पुसूर होइस अउ ये बात कोनो गाँव वाले कहि दिस। अब जम्मों गाँव परदेशिया से खतरा महसूस करे लगीस। सब ओकर विरोध म होय लगीस। परदेशिया के दू हजार खा के भी पटेल ल निरनय देय ल परीस - परदेशिया, तंय अपन हद म रह। हमन इहां पले - बढ़े हन। देखत आवत हन नानपन ले। जउन ठीहा ल तंय हथियाना चाहत हस उहां मंगलू के ददा,बबा कोठार रुंधत आवत हे। कोठार ल मंगलू रुंधही अउ ऐकर निर्णय उही लिही कि ओहर तोला उहां तोर फसल ल रखन देही या नहीं ।
- पर पटेल ।
परदेशिया कुछू कहना चाहीस पर गाँव के चिहुर म ओकर बोली बचन समागे। जउन परदेशिया सोचे रिहीस - धीरे धीरे गाँव भर राज करे के ओकर ठिकाना नई रहिगे।
ये जीत सिर्फ मंगलू के जीत नई रिहीस। गाँव भर के जीत रिहीस। सुमेर अपन मुंछ ल अइठत अपन घर अइस। ओकर मुस्कात चेहरा ल देखके ओकर बाई किहिस - अइसे लगत हे जानो तुम रण ले बाजी मार के अवात हो
सुमेर कुछू नइ किहिस। ठाड़े खटिया ल धम्म ले गिरइस अउ ओमा बइठगे। एक हाथ म मूंछा अइठत अउ दूसर हाथ म जांघा ल ठठावत। गुणवंती ल किहिस - चल, मोर बर जेवन निकाल।


text:
जब गोटनिन ह पाँच रुपिया के दू लोट फिरंतिन के हाथ मां धिरस त पहिली ओखर झुक्खा ओठ ह हसउंक आसन दीखिसए फेर तुरते हंसउक ह रीनहुक मां फिर गेए आँखी ह डबडबा गे। हाथ मां धराय लोट ल फिरंतिन ह एकटक देखत रहय। ओला अइसन आगै के ये लोट ह ओखर गवांय जिनगी के गोठ ल आज फेर साम्हू ला के डार दे हावय।
वो नसाय जिनगी जोन ह अंगरा सही आइस अउ देखते देखत राख तरी बिलागे। जब ओखर भराय जोबना तरी किसिम किसिम के आस ह टेंगना साही फुदकत रहय वही टेम ओखर बिहाव किसन संग होगे। किसन अधबुढ़वा होगे रहय। ओखर जवानी ह बुतागे रहय।
समें के गोठ आय। फिरंतिन के ददा उप्पर किसन के बड़ अहसान रहय। एक बेर जब किरोरी सेठ ह कुरकी लेके ओखर कुरिया मां नींग रहय उही समें किसन ह पांच कोरी रुपिया किरोरी सेठ ल दे रिहिस। डोकरा ह मरत ले किसन के बड़वारी करते रिहिस के बुड़उती मां ओखर लाज न किसन बचांलिस।
फिरंतिन गोटियारी होगे रहय। ओ ह आज ले नइ भुलाय रहयए जब गाँव के सियान मनखे मन ओखर ददा ल कहंय के पहार असन बेटी ल मूडी उप्पर झिन बइठारे राख। डोकरा ह जम्मों झिन के गोठ ल सुनय फेर करै काघ् गरीबी बुजा के ह ओला अपन ओखी मां पोटार ले रहय। लागा ले अब ले नइ उबरे बेचारा ह। बेटी के बिहाव के चेत ओहुल चघे रहयए फेर करै काघ् पास मां कानी कौरी नइ रहय। सुततए जागत ओहा मोटियारी बेटी के बिहाव बर गुनत रहय। बुडई उप्पर ये चिन्ता ह डोकरा ल मांचा मां गिरा दिस। गांव के मनखे ओला देखे बर आवंय त मुडसरिया कोती ठाढ़े फिरंतिन न देख के उन्कर जांखी ले आँसू चुचुवा जावय। बिन दाई ददा के हो जाइय बेचारी ह। दू चार दिन के रहइया ये ह। इनकर अइसना गोठ ल सुनके फिरंतिन के पोटा ह झुक्खा हो जावय। अनेक बड संसार मां अकेल्ला रहय के गुनत जी ह डर्रा जावय।
ठउका बेरा मां किसन ह आसरा देवइया बनगे। जिनगी ल जियय के सहारा मिलगे। फिरंतिन ल आज ले आपन ददा के जाती के गोठ नइ भुलाय रहयए तै ह मोर उप्पर बड़ उपकार करे हाबस फेर अब चलती चलाती के बेरा मोर एक बात अउ मान लेते त कलेचुप जीवला छांड देतेंवए फिरंतिन के बिहाव नइ करे सकेव। कहूं तैं ओखर हाथ ल थाम लेवस त यहू बन जातिस। चलती बेरा मां फेर किसन ह डोकरा के लाज ल राख लिस। फिरंतिन ल भगवान उप्पर चिटको खुनिस नई चघिसए किसन डोकरा संग बिहाव होय ले। काबर ओला जियई के असरा ह मिलगे रहय।
किसन ह मनके बने मनखे रहय। गाँव के मनसे मन ओखर बडवारी करत नई अघायं। ओखर मिसरी सांही भाखा ह जम्मो ल बड मिठ लागय। गौंटिया घला ओला मांनय। ओखर जम्मों खेती पाती के रखवार इहीं त रहय। किसन के खटलाल बीते 10 बच्छर होगे रहय। अपन पाछू एक झिन दू साल के टुरा ल छांड गे रिहिस। मरे उप्पर कतको झिन दुसर बिहाव बर किसन ल किहिन फेर ओखर चेत ह नइ चघिस अपन रजवा बर मौसी दाई लाने केए फिरंतिन ले बिहाव करइ ह डोकरा ल चलती के बेरा धीर देवइ त आय। रवा ह अब 14 साल के पोठ टुरा हो गे रहय। फिरंतिन ह किसन के देउता असन करनी उप्पर रजवा ल अपन जाये बेटा ले बढ़ के मया करन लगिस।
झक्कना के फिरंतिन ह हाथ के कड़कड़ावत लोट ल जोरहा ले मु_ी मां भींच लिस। ओला अपन दुरदिन के छइहां दीखत रहय।
अभी फिरंतिन के पीवंरइ हनइ छूटे पाइस कि ओखर करम ह फाट गेए रांड़ी होगे। ओखर जिनगी के छहहां ह तिरिया गे। फेर करतिस कायए मोगइ त ओखर भाग मां रहय। पहिली ददा रेंग दिस अउ अब मनसे। जम्मों ये जग में अकेल्ला आथें अउ वइसने अकेल्ला रेंग देथे। सियान मन सहीं कहिथें।
दिन ह नहकत गे। रजवा के मुख ल देख.देख के ओखर जियइ मां ढग़ आइस। फेर कतको झिन कहयंए पहार असन जिनगी कइसे पहाबे वोए चूरी पहिर लेए फेर ओ ह अपन मरे मनसे के सुरता मं कभू हां नइ करिस। ओह कतको बेर कहय के मोर मरे उप्पर तैं रजवा ल कभू कइसनों दुरूख झिन देबे। ओ ह दाई के मया के चिट्टको सुख नइ पाइस तैं मया ले ओखर जिनगी ल बनाबे।
जिनगी के चढ़ती उतरती के संगेसंग ओ ह अपन करतब ल निभावत रहय। रजवा उप्पर कभू कइसनों दुरूख के छइहां नइ परन दिस। फेर किसन ह जोन थोर बहुत धन दोगानी छांडग़े रहय ओखर ले जिनगी के गाड़ी ह कब ले खिंचातिस। लांघन रहय के दिन ह झुमकत रहय फेर फिरंतिन ह अब ले बंधाय मुठ्ठी ल नइच उघारे रहय। रजवा ल अब ले अपन घर दुआर के कइसनों चिंता नइ रहय। फेर फिरंतिन ह कभू नइ गुनिस के ये काली के टुरा ह घर गिरस्ती के गोठ न गोठियाय। फेर कब ले लकर धकर के रेंगई ह चलतिस। एक दिन फगनी बड़ गुन के किहिसए रजवा तैं अपन गौंटिया घर बूता न अपन ददा सही तियार लेते त बने होतिस। अतेक बड़ जिनगी परे हवय कइसनों करके त जीव बचाय बर परबे करही बेट। रजवा न अपन मौसी दाई के अइसना गोठ ह चिटको नइ भाइस। ओखर भितरी के सइतान ह जाग गेए सहीं मां कहूँ मोर दाई होतिस न का अइसना गोठ न गोठियातिस। एक दिन रतिहा जब फिरंतिन ल सुते छोड़के रजवा ह घर ले निकर गिस। दूसर दिन मुँधियार फिरंतिन ह रजवा के मांचा ल खाली देखते बक्क खागे। अंगना मां निकल के देखिस त उहों रजवा ह नइ रहय। बिहनियाँ गाँव म किंजर.किंजर के एक.एक झिन मनखे ले पूछिस तम्भो ले ओखर कोनो आरो नइच्च मिलिस। ओ ह रो डारिसए काबर में करम छंड़हिन ह ओला बूता बर तियारेंवए कहूँ अइसने गोठ ल नइ चलातेंव त वो ह अपन दाई ल अघवार मां छांड़ के कभू नइ जातिस। थोर िदन त ओखर आस ह लगे रहय के मोर बेटा ह लहुट के आ जाही। कहइया गोठ के सुनतेच फिरंतिन के मुँह ह लटक जावय। ओ ह अपने ल जी भर के बखान लेवय। कोन कुबेरा मंए में ह अपन बेटा ल बूता बर कहेंव। नइ कहितेंव त नइ जातिस कहूँ।
दिन ह नहकत बच्छर होंगे। रजवा ल घर छोड़े पाँच बच्छर होगे। बिन बेटा के अतेक दिन फिरंतिन के कइसे बीतिस तेला उही जानंय। टेम उप्पर कोन्हों निहिं कोनों आसरा देबइया गाँव घर मां निकरे जाथें। जेखर सेवा चाकरी अपन जियत ले किसन ह करे रहय उही गौंटिया ये राड़ी डउकी ल गली.गली किंजरत कइमें देखतिस। ओह अपन घर मां काम करे बर फिरंतिन ल लगा लिसए शनिचरी बजार ले साग.भाजी लान देवय अउ घर के बुता। बलदा मां ओला दुनों जुवार के रोटीए महिना मां दस रुपिया अउ सालके दू लुगरा मिल जावयए अउ ओला काय खंगया। ये पाँच बच्छर मां एक्को दिन ह अइसन नइ गिस के ओ ह रजवा के खोर खभर नइ ले होवय। शहर ले कखरो अवइ के पता लगतेए वही मन साहीं अवइया मन मेंरन दउर के जावयए फेर अब ले ओखर आस ह नइच पुरिस।
आज जभ्भे ओला गौटनिन ह दस रुपिया के लोट देवत रहय तभ्भे ओला अपन भगाय बेटा रजवा के सुरता आगे। वो ह रजवा ले कहय के मने मन गुनयए रजवा अब तासेला कइसनों तकलीफ नइ होवन देववए मोला महिना के दस रुपिया मिलिच जाथे। मैं तोला बने.बने देखना चाहत हों। फेर रजवा उहां कहां रहय। वो गुनयए पाँच बच्छर नहाक गेए नइ जानव कोन मेरंन मोर करेजा ह होही। असरा ह बड़का होथे। फिरंतिन ल असरा रहय के रजवा ह लहुटबे करही अउ वोखर आये उप्पर मोर घर मां सुघ्घर बहुरिया के पांच करबे करही। चंदा के अंजोरिया असन डउकी ल पाके वो ह फेर कभू मोला छोड़के नइ जाय सकही। फिरंतिन इही सब गुनत कतको दिनले अनाज के सीधा मुख मां नइ राखिस। जुच्छा पेट पानी पीके रहिजावय। अइसने.अइसने थोंर बहुत पइसा सकेल सकेल के अपन अवइया बहू बर दू.चार ठिन गहना गुरिया बनवा लिस। वो गहना मन ल देख के अपन नवा बहुरिया के सुन्दरई मने मन गुन के बहूंत खुशी हो जावय।
रजवा ह शहर आके भिलाई करखाना मां नउकरी लगगे। महिना के दू कोरी पांच रुपिया उप्पर मिल जाववए जिनगी ह मंजा के कटत रहय। शहर के तड़क.भड़क मां निचट रम गे रहय। ओखर संग मां एक झिन डोकरा घलो बूता करत रहय। ओखर एक टुरी रहयए फगनी। शहर मन रजवा के अपन कहइया कोनोच नइ इही डोकरा ओला छइहां मां बइठे के जघा देय रहय। अखरो ये टुरी ल छोड़के कोनों अपन कहइया नइ रहय। फगनी के बिहाव ओ ह रजवा ले कर दिस। गरिबविन फगनी के सुभाव बड़ निक रहय एखरे ले वो ह रजवा के दील मां घर कर ले रहय। पहिली वोमन दू रहंयए फेर तीन होंगे। परिवार ह बाढ़िस। जोन रजवा अपन मौसी दाई के एक भाखा नइ सुने सकिसए तउने ह अब कमइया होगे रहय। फगनी बर किसिम.किसिम के लुगराए गहिना अउ नानुक बर रिंमी.चिंगी उन्हा लानय। सब्बो ल बने ठने देखके ओखरो जी ह जुरा जावय। घर छोड़े पाँच बच्छर तीन गे राहय। पहिली थोर दिन वोह अपन गाँवए संग के खिलइया संगवारी अउ मौसी दाई के सुरता भोरहा मां नइच करिस। फेर धीर ले अपन मयारुक मौसी के चेहरा ओखर आँखी मां झुल जावय। वो ह गुनय के मेंह बने नइ करेवंए आपन मौसी दाई ल बिन सहरा के छोड़ के बिन बताये आके। वो ह बूता करे बर त कहे रहयए फेर कब ले मोला बइठार के खवातिस। वो ह अपन तन ल तो भूख भरै अउ मोर पेट बर सकेल के रखै। अब वो ह गाँव मां अकेला हावयए कोनों ओकर पुछइया नइ हावय। कइसे करके ओह अपन जिनगी चलावत होही तेला कोन सरेखे। इही गुनइ ह ओखर मने मन चलत रहे। ये जम्मो गोठ ल वो ह फगनी ल घला बताय रिहिसए त ओखरो आंखी ह डबडबा गे।
एक दिन के गोठ आयए रजवा ह अपन बूता ल करके घर आइस त ओलास चिटको बने नइ लागत रहय घेरी.बेरी मौसी दाई के चेहरा ओखर आँखी मां झूलत रहय। रतिहा जेवन करत बेरा वो ह फगनी ले किहिसए हमन काली बिहिनियाँ बइला गाड़ी मां आपन गाँव चलबोनए फगनी। दाई के सुरता गजबेच्च आवत हे। मोर बिन अउ ओखर कोंन येघ् फगनी ल बड खुशी लागिस। बहू ह अबले अपन सास ल नइ देखे रहय। दुनों झिन मिलके समान बांधिन छदिन। अघरितहा दुनों झिन के नींद ह टूटगे। रजवा ल आपन गाँव के नान.नान बने सुघ्घर कुरियाए गाँव के मयारुक मनखेए आमा के गदगद ले फरे रूख अउ हरियर..हरियर लुगरा सांही खेत के बखान फगनी ले करत रहय। जब में ह तोला अउ नानुक ल लेके ओखर आघू जाहूँए त बक्क खा जाही। फगनी अपन मनसे के गोठ सुनके आपन सास के गढऩ ल मने मन गढ़त रहय। बिहिनियाँ होइस अउ एमन गाव बर रेंग दिन।
रजवा ल गाँव के मन देखते अचरिज मा आगेए काबर के ओमन यही गुनले रहंय के अब ये भगाये रजवा ह लहुट के नइच आही। फेर फगनी अउ नानुक ल देखके उनकरो जीन जूरागे।
ओतके बेर कोनो पाछू ले हांका पारे असन किहिसए रजवा झटकुन रेंग। तोर दाई ल बड दिन ले जार ह धर दबोचे हावय। लकर.धकर रजवा ह गाड़ी ल अपन घर कोती हंकाइस। घर के मुँहाटी मां पहुँचते डेरही के माटी ल कपार मां छुवइस अउ नींगगे भितरी। ओखर आँखी ह अपन मौंसी दाई ल खोजत रहय।
च्च्दाईए में आगेंव ओ।ज्ज्
च्च्रजवाए मोर बेटा। तें आगे रे! आ ण्ण्ण्ण्ण्आज रेण्ण्ण्ण्ण् मोर करेजा ले लगजा रे।ज्ज् फिरंतिन ह मांचा ले उच्चे के बइठ गे।
च्च्दाईए तोला का होगे ओघ् मेंह तोला बहूंत दुख दे हंवव ओ। मोला छिमा करदे ओण्ण्ण्ण्ण्ण्मोर मयारुक दाई।ज्ज् अतक बोलते ओ ह सुबक.सुबक के रो डारिस।
फिरंतिन के मुरझाये चेहरा उप्पर हंसी खेल गे अउ धीर बंधिस अपन बेटा के कलपइ ल देख के। बेट के सुरता कर.करके त खाट धर ले रहय। एक महिना होगे रहय जिनगी अउ मउत के छइया परत। वो ह संझा बिहनियाँ इही देवी दाई ले मनावै के मरती के बेरा मोर बेटा ले मोर भेट करा देबे। आज भगवान ह सुन लिस।
फगनी के अपन सास के पाँच परत के बेरा आँची ले आँसू चुचवा गे।
च्च्ये मोर बहू हे नए रजवाघ् अउ ये मोर सरग के अमरइया नाली आय नघ् फिरंतिन ह हंसउक मुख ले बोलिस।ज्ज्
च्च्ह हो महतरी।ज्ज्
च्च्मेंह कतेक दिन ले मने मन गुनत रहेंव के चंदा के अंजोरिया सांही बहू लानहूँ।ज्ज् फिरंतिन ह फगनी के मुड़ उप्पर हाथ फेरत किहिसए आज मोर साध ह पूर गे। अपन बहू बर थोर.थोर पइसा सकेल के गहना गढ़ाय रहेंव। हडिय़ा जए ले लानए अउ पहिर ले बेटी। में ह आँखी भरक ेअपन बहू के सुन्दई ल देख लेवंव। अउए हाँ रजवा ल समझा देबे बहू के वोह फेर कभू अपन दाई ल छोड़के झन जावय।
महतारीए रजवा ह सिसकारी लेत किहिसए में तोर उप्पर खुन्साके कहूं ना जाहूं। तुमन बने हो जाहू। फेर हमन बने बने दिन बिताबोन। में अब तोला बूता करे बर नई जानदूहूँ ओ। में शहर ले बड़अकन रुपिया कमा के लाने हाववं।
च्रजवाज्ए मोर भगवान ह मोर बिनती ल सुन ले हावय। वोही ह तुम्हर रखवारी करही !
अरेए देखतो मोर बहू ह गहना पहिरे उप्पर कतेक सुन्दर दीखत हावय। रजवाए नानुक ल खूब पढ़ाबे लिखाबेए फेर बनाबे केसानए ण्ण्ण्ण्ण्ण्ण्ण्ण् रजवा ण्ण्ण्ण्ण्बहूण्ण्ण्ण्रजवाण्ण्ण्ण्ण्ण्ण्ण्। अतेक बोलते.बोलत फिरंतिन के आँखी ह मुंदा गे।
च्दाईज् कहत रजवा कटाय रूख सांही ओखर लकड़ाय गोड़ उप्पर गिरगे। पंछी ह पिंजरा ल जुच्छा करके रेंग दिस।
हंसा उड़ागे! कोन कोतीघ् आरो नइ मिलिस।


text:
का कहिबे संगी, फ़ेर कहे बिगर
रहे नइ सकंव, कहेच ल परही। जंगल-जंगल झाड़ी-झाड़ी पता चला है कहिथे। काय पता चला है भगवान जाने। फ़ेर जौन मोला पता चले हे
तौन ला मीही जानथौं। रोज दिन के फ़ट-फ़ट होगे हे। बाबू के दाई कहिथे
गैइस के सलिंडर ह मांहगी होगे हे। जम्मो पईसा त ईही ला विसाए में सिरा जथे। अऊ तैं
हां निठल्ला साहितकार बने हस। काम के न कौड़ी के, पइसा के न बोड़ी
के। कहां ले लानबो अतेक मांहगी सलिंडर ला। कांही उदिम करे रहितेस त बने रहितिस। टुरा
हां घलो सिक्छाकर्मी के हड़ताल करके बरखास्त होगे हे। काहीं कुछु भुति पावत रहिस,
दूधो गए दुहनो गए। मैं काय बताओं अपन पीरा ला। अजादी के बेरा मा अंगरेज
मन के मार मा जतका हमर पुरखा मन के देंह नई कल्लाए होही, उंखर
ले जियादा बाबु के दाई के ताना मरई मा दंरर
जाथवं।
का कहिबे संगी, ओ हं समझथे
के मीही सरकार आंव, मोरे बढाए ले जिनिस मन के रेट ह बाढथे अउ
मोरे घटाए ला घटथे। काखरो मेरन गोहार पार लेवं, कोनो सुनईया नइए।
जम्मो नेता मन कई पहारो के खाए बर ओइलाए मा भिड़े हे। केरा ला छिलका सुधा भकोसत थे अउ
कुसियार ला सोज्झे चुहकत हे। पहीले के टैम मा जंगल ले आड़ी-झाड़ी
लकड़ी लाने अऊ भात-साग जम्मों जेवन हां चुर जाए। सरकार ह परचार
करे लागिस गैस के सलिंडर ला बिसाव, जंगल काटे ले हानि होवत हे।
परयावरण ह जतर-कतर हो जथे, जंगल के काटे
ले। अब गैस के सलिंडर ला बिसा डरे हन त रोज्जे ऊंखर कीमत ला बढावत हे। गाँव-गाँव मा बहु मन सुखियार होगे। जंगल, खेत-खार ले कोनो लकड़ी लाए बर नइ जाए। गैइस के सलिंडर नइए त चुल्हा के तीर
मा कोन्हो नइ ओधय।
सास ह चुल्हा मा रांधे
बर कही दीही त कोट कछेरी के मामला हो जही। जंगल ले लकड़ी लानबे त जंगल के साहब मन जुलुम
करत हे, केस बना देथे। डीपो ले बिसाबे त ऊंहा लकड़ी के दुकाल पर गे हे। कोन्हो सुनइया
नइए हमर मन के। हमर जंगल, हमर झाड़ी, हमर
बाड़ी, हमरे नइए, सरकारी होगे हे। अइसन लागथे
चारों मुड़ा ले धंधा गेन। जब ले गैइस आए त पता घलो नई चलय काखर घर मा खाए बर हे अउ काखर
घर लांघन। पहीली के बेरा मा बिहनिया अउ संझा बेरा मा घरो-घर के
छानी मां धुंगिया माड़ जाए रहाय। त आरो हो जाए
के काखर घर मा आगी बरत हे अउ काखर घर के लईका मन लांघन सुते के तियारी मा हवे। कोन्हो न कोन्हो अरोसी-परोसी मन एको पइली चावंर ला अमरा दे त ओखरो घर चुल्हा बर जाए अउ लांघन सुते
के नौबत नइ रहाय। अब 35 किलो चांवर ला रांधे चुरोए बर न गैइस
हे न जलाऊ। काला कहिबे ग, करलइ हे, फ़ेर
कहे बिगर रहे नइ सकंव।
ललित शर्मा


text:
भारत के गाँव-देहात के ये मन अजादी के पइदल लड़ाका रहिन अऊ अंगरेज राज के खिलाफ अब तक के सबले बड़े लड़ई मन ले कुछेक लड़ई के मुखिया घलो रहिन. वो मन ले अब्बड़ अकन लोगन मन अंगरेज राज ले अजाद कराय सेती अपन परान तक ले निछावर कर दीन. अऊ ये मन ले कतको झिन मन भारी अतियाचार सहे के बाद घलो भारत ला अजाद होवत देखत बांहचे रहिन, तउन मन ला घलो जल्दी भुलाय-बिसोर देय गीस. 1990 के दसक के बाद ले, मंय आखिरी जियंता स्वतंत्रता सेनानी मन के कतको के जिनगी ला रिकॉर्ड करेंय. इहाँ तुमन ला तउन मन के पांच ठन कहिनी पढ़े ला मिलही:
जब 'सालिहान' ह अंगरेज मन ले मचाईस रार
देमती देई सबर अऊ ओकर सहेली मन ओडिशा के नुआपाड़ा मं बंदूकधारी अंगरेज अफसर मन ला लऊठी ले पीटे रहिन
अगस्त 14,2015 | पी. साईनाथ
अजादी मं पनीमारा के पइदल सिपाही – 1
जब ओडिशा के गरीब गांववाला मन संबलपुर अदालत मं कब्जा कर लीन अऊ वोला चलाय के कोसिस करिन
जुलाई 22,2014 | पी. साईनाथ
अजादी मं पनीमारा के पईदल सिपाही – 2
ओडिशा के छोटकन बस्ती, जेन ह 'आज़ादी गांव' के नांव पाईस
जुलाई 22,2014 | पी. साईनाथ
लक्ष्मी पांडा के आख़िरी लड़ई
बदहाल जिनगी जियत गरीब आईएनए स्वतंत्रता सेनानी के सिरिफ अतके मांग रहिस के देस ह ओकर बलिदान ला स्वीकार करय. अऊ एकरे सेती अजादी के 6 दसक बीते बाद घलो ये सियान सैनिक के लड़ई चलत रहिस
अगस्त 5 ,2015 | पी. साईनाथ
अहिंसा के नौ दशक
बाजी मोहम्मद, जेकर अहिंसक लड़ई अज़ादी के 60 बछर बाद तक ले चलत रहिस
अगस्त 14,2015 | पी. साईनाथ
येकरे संगे संग पांच ठन दीगर कहिनी मन के जुम्फा घलो हवय, जेन हा सबले पहिली टाइम्स ऑफ़ इंडिया मं छपे रहिन, वो मन ला इहाँ अऊ जियादा फोटू मन के संग फ़िर ले छापे जावत हवय. ये ‘भुलाय-बिसोरे अजादी’ कड़ी के ताना-बाना तउन गाँव मन के तीर-तखार बुने गे हवय जेन ह बड़े बगावत मन के गढ़ रहिन. भारत के अजादी के लड़ई, सिरिफ सहर के धनवान मन के मसला नई रहिस अऊ न त वो ह ओकरे मन तक ले सीमित रहिस. गाँव-देहात के कतको लोगन मन ये मं भारी बढ़-चढ़ के हिस्सा लेय रहिन अऊ वो मन के लड़ई मं अजादी के मायना कुछु दूसर रहिस. जइसने के, 1857 के कतको लड़ई, गाँव मन मं तउन बखत लड़े जावत रहिस, जेन बखत मुंबई अऊ कोलकाता के धनवान बड़े जमात के लोगन मन अंगरेज मन के सुफल होय सेती मनौती करत रहिन. अजादी के 50 वां बछर, यानि के 1997 मं, मंय वो मन ले कुछेक गाँव गेय रहेंव जिहां के बारे मं तुमन ला तरी लिखाय कहिनी मन ला पढ़े ले मिलही:
शेरपुर: बड़े बलिदान के नानकन सुरता
उत्तर प्रदेश के वो गाँव जेन ह 1942 मं झंडा फहराईस अऊ ओकर खामियाजा भुगतिस
अगस्त 14,2015 | पी. साईनाथ
गोदावरी: पुलिस ल अभिन ले रार मचाय के अगोरा हवय
आंध्र प्रदेश के रम्पा ले अल्लूरी सीता राम राज के अगुवाई मं अंगरेज मन के बिरोध मं बड़का लड़ाई लड़े खातिर सुनता बनाय गिस
अगस्त 14,2015 | पी. साईनाथ
सोनाखान: जब वीर नारायण दू पईंत मरिस
छत्तीसगढ़ मं वीर नारायण सिंह कऊनों ले कांहूं किसिम के दान दछिना नई मांगिन भले नियाव खातिर लड़त अपन जान गंवा दिहिन
अगस्त 14,2015 | पी. साईनाथ
कल्लियास्सेरी: सुमुकन ला खोजत
वो गाँव जेन हा हरेक मोरचा मं लड़ई लड़ीस: अंगरेज, ऊहाँ के ज़मींदार मन के, अऊ जात के खिलाफ
अगस्त 14,2015 | पी. साईनाथ
कल्लियास्सेरी: अजादी के अतके बछर बाद घलो चलत हवय लड़ई
जब शिकारी मन के देंवता ह केरल के कम्युनिस्ट मन ला ब्रिटिश-राज के ख़िलाफ़ लड़ई मं सरन दीस
अगस्त 14,2015 | पी. साईनाथ
पारी ह, आख़िरी जियंता स्वतंत्रता सेनानी, जेन मन 90 बछर के हो गे हवंय धन ओकर ले जियादा उमर के हवंय, वो मन ला खोजे अऊ ओकर जिनगी ला दस्तावेज़ के रूप में दरज करे के सरलग कोसिस करत हवय.
अनुवाद: निर्मल कुमार साहू


text:
1예수 그리스도의 종이며 야고보의 형제인 유다는 하나님의 부르심을 받은 여러분에게 편지합니다. 여러분은 하나님 아버지의 사랑과 1:1 또는 ‘예수 그리스도를 위해’예수 그리스도의 보호를 받고 있습니다.
2하나님의 자비와 평안과 사랑이 여러분에게 더욱 넘치기를 기도합니다.
진리에 대한 변호
3사랑하는 여러분, 나는 우리가 함께 누리는 구원에 대하여 벌써부터 여러분에게 편지하려고 생각하던 중에 성도들에게 단번에 주신 믿음을 위하여 힘써 싸우라는 편지를 써야겠다고 마음 먹었습니다.
4이것은 어떤 사람들이 몰래 여러분 가운데 끼어 들어왔기 때문입니다. 그들은 경건치 않으며 하나님의 은혜를 악용하여 방탕한 생활을 하고 우리의 유일한 주인이신 주 예수 그리스도를 모른다고 딱 잡아떼는 사람들입니다. 성경은 그들이 받을 심판을 이미 오래 전에 예언하였습니다.
5여러분이 이 모든 것을 이미 알고 있겠지만 나는 여러분의 기억을 다시 한번 상기시키고자 합니다. 하나님은 자기 백성을 이집트에서 구출해 내셨지만 후에 믿지 않는 사람들은 멸망시키셨습니다.
6또 자기 지위를 지키지 않고 제 위치를 떠나 범죄한 천사들을 영원한 쇠사슬로 묶어 심판 날까지 어둠 속에 가두어 두셨습니다.
7그리고 소돔과 고모라와 그 주위 도시들도 온갖 음란한 짓을 일삼다가 영원한 불로 심판을 받아 본보기가 되었습니다.
8이와 같이 여러분 가운데 1:8 원문에는 ‘꿈꾸는 사람들’몰래 끼어든 사람들도 이성을 잃고 육체를 더럽히며 권위를 무시하고 영광스러운 하늘의 존재들을 욕하고 있습니다.
9천사장 미가엘이 모세의 시체에 대하여 마귀와 다툴 때에도 모욕하는 말로 심판하지 않고 다만 “주께서 너를 책망하시기 원한다” 라고 말했을 뿐입니다.
10그런데 이 사람들은 알지 못하는 것을 욕하며 이성 없는 짐승처럼 본능으로 아는 그것 때문에 멸망합니다.
11그들에게는 불행이 닥칠 것입니다. 그들은 가인의 악한 길을 따르고 돈을 위해 발람의 잘못된 길로 달려갔으며 고라처럼 하나님을 거역하여 멸망으로 치닫고 있습니다.
12이 사람들이 아무런 거리낌없이 여러분과 함께 먹으니 여러분이 사랑으로 나누는 잔치 자리에 1:12 또는 ‘암초’더러운 점과 같은 존재들입니다. 그들은 자기만을 위하는 목자요 비는 내리지 않고 바람에 밀려 다니는 구름이며 죽고 또 죽어 뿌리까지 뽑힌 열매 없는 가을 나무입니다.
13또 그들은 자기들의 부끄러움을 거품처럼 뿜어내는 바다의 거친 물결이며 영원히 어둠 속을 헤매게 될 궤도를 잃은 별입니다.
14이런 사람들에 대하여 아담의 칠 대 손 에녹은 이렇게 예언하였습니다. “주님께서 수많은 성도들을 거느리고 오셔서
15심판하실 때에 경건치 않은 사람들이 제멋대로 행한 모든 불경스러운 행동과 경건치 않은 죄인들이 주님께 대하여 함부로 지껄인 말을 낱낱이 들추어내실 것이다.”
16이들은 불평하고 원망하며 자기들의 욕심대로 살고 자기 자신에 대하여 자랑하며 유익이 될 때는 남에게 아첨하는 사람들입니다.
바른 터 위에 세워라
17사랑하는 여러분, 여러분은 우리 주 예수 그리스도의 사도들이 미리 한 말을 기억하십시오.
18그들은 마지막 때에 경건치 않은 정욕을 따라 살며 여러분을 조롱하는 사람들이 있을 것이라고 말했습니다.
19이들은 분열을 일삼는 육적인 사람들이며 성령이 없는 사람들입니다.
20그러나 사랑하는 여러분, 여러분은 가장 거룩한 믿음 위에 자신을 세우며 성령으로 기도하십시오.
21그리고 하나님의 사랑 안에서 자기를 지키며 영원한 생명에 이르도록 우리 주 예수 그리스도의 자비를 기다리십시오.
22의심하는 사람들을 불쌍히 여기고
23불 속에 있는 사람들을 끄집어내어 구원하십시오. 또 육신의 정욕으로 더럽혀진 사람들은 그들의 옷까지 증오하며 두려운 마음으로 그들을 불쌍히 여기십시오.
24여러분을 넘어지지 않게 지켜 주셔서 자기의 영광 앞에 흠 없이 큰 기쁨으로 서게 하실 분,
25곧 우리의 구주가 되시는 유일하신 하나님께 우리 주 예수 그리스도를 통해 영광과 위엄과 능력과 권세가 과거의 모든 시대로부터 현재와 또 영원히 함께하기를 기도합니다. 아멘.
1ए चिट्ठी ह यीसू मसीह के सेवक अऊ याकूब के भाई यहूदा के तरफ ले, ओमन ला लिखे जावत हे, जऊन मन परमेसर के दुवारा बलाय गे हवंय, जऊन मन परमेसर के मयारू अंय अऊ जऊन मन यीसू मसीह खातिर रखे गे हवंय।
2परमेसर के दया, सांति अऊ मया तुम्हर ऊपर अब्बड़ होवय।
अधरमीमन के पाप अऊ ओमन के बिनास
3हे मयारू संगीमन हो, हालाकि मेंह तुमन ला उद्धार के बारे म लिखे बर बहुंत उत्सुक रहेंव, जऊन म हमन सहभागी हवन, पर मेंह ए जरूरी समझेंव कि तुमन ला लिखंव अऊ बिनती करंव कि तुमन ओ बिसवास खातिर पूरा मिहनत करव, जऊन ला परमेसर ह अपन मनखेमन ला जम्मो के सेति एकेच बार म दे हवय। 4काबरकि कुछू मनखेमन गुपत रूप ले तुमन म आके मिल गे हवंय, जऊन मन के दंड के हुकूम बहुंत पहिली ले लिखे गे हवय। ओमन अधरमी मनखे अंय। ओमन हमर परमेसर के अनुग्रह ला दुराचार म बदल देथें अऊ हमर एकेच मालिक परभू यीसू मसीह के इनकार करथें।
5हालाकि तुमन ए जम्मो बात ला पहिली ले जानत हव, पर मेंह सुरता कराय चाहत हंव कि परभू ह अपन मनखेमन ला मिसर देस ले छोंड़ाईस, पर बाद म ओमन ला नास कर दीस, जऊन मन बिसवास नइं करिन। 6अऊ ओ स्वरगदूत, जऊन मन अपन अधिकार के सीमा म नइं रिहिन अऊ स्वरग म अपन खुद के घर ला तियाग दीन – ओमन ला परमेसर ह नियाय के महान दिन खातिर नरक के अंधियार म, कभू नइं टूटइया बेड़ी म बांधके रखे हवय। 7एही किसम ले सदोम, अमोरा अऊ आस-पास के सहर के मनखेमन अपन-आप ला छिनारी काम अऊ खराप चाल-चलन म लगाईन। एमन ओमन बर एक नमूना ठहरिन, जऊन मन सदाकाल के आगी के सजा भोगत हवंय।
8ओहीच किसम ले, ए मनखेमन सपना म अपन खुद के देहें ला असुध करथें; परमेसर के परभूता ला इनकार करथें, अऊ स्वरगदूतमन के बदनाम करथें। 9अऊ त अऊ परधान स्वरगदूत मीकाएल ह जब सैतान के संग अगमजानी मूसा के लास के बारे म बिवाद करत रिहिस, त ओह सैतान ऊपर बदनामी के दोस लगाय के हिम्मत नइं करिस, पर ए कहिस, “परभू ह तोला दबकारय।” 10पर ए मनखेमन, जऊन बातमन ला नइं समझंय, ओकर बारे म खराप गोठ गोठियाथें, अऊ जऊन बातमन ला, एमन जंगली पसुमन के सहीं सहज रूप म जानथें, ओहीच बातमन एमन ला नास कर देथें।
11एमन ऊपर हाय! काबरकि एमन कैन के डहार म चलथें; एमन फायदा खातिर, बिलाम के सहीं गलती करथें; एमन कोरह के सहीं बिदरोह करथें, अऊ ओकरे सहीं नास हो जाथें।
12ए मनखेमन तुम्हर मया के जेवनार म गंदगी के सहीं अंय, एमन तुम्हर संग बेसरम सहीं खाथें-पीथें अऊ सिरिप अपन-आप के खियाल रखथें। एमन बिगर पानी के बादर अंय, जऊन ला हवा उड़ा ले जाथे। एमन पतझड़ के ओ रूख सहीं अंय, जऊन म फर नइं लगय अऊ उखाने जाथें अऊ दूबारा मर जाथें। 13एमन समुंदर के भयानक लहरा सहीं अंय, जऊन मन अपन लाज के फेन ला निकारथें। एमन गिंजरत तारामन सहीं अंय, जेमन खातिर परमेसर ह सदाकाल बर घोर अंधियार ठहिराय हवय।
14हनोक, जऊन ह आदम के सातवां पीढ़ी के रिहिस, ए मनखेमन के बारे म ए अगमबानी करे रिहिस, “देखव, परभू ह हजारों-हजार अपन पबितर स्वरगदूतमन संग आवत हवय, 15कि हर एक के नियाय करय, अऊ ओ जम्मो अधरमीमन ला दोसी ठहिराय, जऊन मन कुकरम करके अधरम के काम करे हवंय, अऊ परमेसर के बिरोध म ओ जम्मो कठोर बचन, ए अधरमी पापीमन कहे हवंय।” 16ए मनखेमन कुड़कुड़ावत अऊ आने ऊपर दोस लगावत रहिथें; एमन अपन खराप ईछा के मुताबिक चलथें; एमन अपन खुद के बड़ई मारथें अऊ अपन खुद के फायदा बर दूसर के चापलूसी करथें।
बिसवास म बने रहव
17पर हे मयारू संगवारीमन हो, तुमन ओ बातमन ला सुरता करव, जऊन ला हमर परभू यीसू मसीह के प्रेरितमन तुमन ला पहिली कहे रिहिन। 18ओमन तुमन ला कहे रिहिन, “आखिरी समय म, ठट्ठा करइयामन होहीं, जऊन मन अपन खुद के खराप ईछा के मुताबिक चलहीं।” 19एमन ओ मनखे अंय, जऊन मन तुम्हर बीच म फूट डारथें; एमन अपन संसारिक ईछा के मुताबिक चलथें अऊ एमन करा पबितर आतमा नइं ए।
20पर हे मयारू संगवारीमन, तुमन अपन-आप ला अपन परम पबितर बिसवास म बढ़ावव, अऊ पबितर आतमा के सामरथ म पराथना करव। 21अपन-आप ला परमेसर के मया म बनाय रखव, अऊ हमर परभू यीसू मसीह के दया के बाट जोहत रहव, जऊन ह तुमन ला परमेसर के संग सदाकाल के जिनगी दिही। 22जऊन मन बचन ऊपर संका करथें, ओमन ऊपर दया करव; 23आने मन ला लबरा गुरूमन के सिकछा ले बचावव, जइसने तुमन कोनो ला आगी ले खींचके बचाथव; भय के संग आने मन ऊपर दया करव; पर ओ मनखेमन के ओ ओन्ढा ले घलो घिन करव, जऊन म ओमन के पापी सरीर के दाग लगे हवय।
24अब जऊन ह तुमन ला गिरे ले बचा सकथे अऊ तुमन ला निरदोस अऊ आनंद के संग ओकर महिमा ला देखा सकथे – 25ओहीच एके परमेसर, हमर उद्धार करइया के महिमा, गौरव, पराकरम अऊ अधिकार, हमर परभू यीसू मसीह के जरिये सनातन काल, अब अऊ सदाकाल तक होवत रहय। आमीन।


text:
संगी हो जोहार लेवो,
अड़बड बेर होगे कुछु लिख पढ़ नई पाए हंव, काबर के लिखे के सुभीता नई मिलिस. चलो आज सुभीता के सुरता होगे ता ऐखरे उपर चर्चा कर जाये. हमर एक झिन मयारू मित्र हे सूर्यकांत गुप्ता जी, जौउन हा बने-बने गोठ ला गोठियाथे. एक दिन हमन फोन मा गोठियात रहें ता वो हा किहिस "ये दे सुभीता खोली के बेरा होगे महाराज, अब मै जात हंव". ता महू संसो मा पर गेंव, काला "सुभीता खोली" कहत हे. पुछेंव ता "लेटरिंग खोली" के नांव सुभीता खोली धरे हंव किहिस. हे भगवान कहिके माथ ला धार डारेंव, ओखर बाद महू सोच मा पर गेंव, अऊ मोर चिंतन अब सुभीता खोली डाहर चल दिस. हमर जीवन मा सुभीता खोली के महत्वपूर्ण स्थान हवे, ता मैं हिसाब लगायेंव के एक मनखे हाँ रोज सुभीता खोली ला १० मिनट देते ता एक महिना मा ३०० मिनट अऊ एक साल मा 36 सौ मिनट होगे अऊ ओकर उमर के औसत निकालबे ता जियादा ले जियादा ६० साल जियत हे ता २१६००० मिनट याने १५० दिन देते, अऊ इही १५० दिन मा अपन जिनगी के महत्वपूर्ण निर्णय ला लेथे, जब मनखे हाँ सुभीता खोली मा रहिथे ता एक से एक विचार उमड़-घुमड़ के डीमाग मा आथे. कभू-कभू अईसन होथे के जिनगी के सबले जरुरी फैसला उपर मुहर सुभीता खोलीच मा लग जथे.
बड़े-बड़े साहितकार मन अपन उपन्यास के प्लाट ला सुभीता खोली मा सोच डारथे अऊ बैठे-बैठे जम्मो कहानी गढ़ डारथे. सुभीता खोली के चिंतन मा नवा-नवा गीत, कविता, ददरिया के जन्म हो जथे. अऊ उही हाँ हिट हो जथे. हमर एक झिन नामी साहितकार हाँ एक बेर मोला एखर महत्त्व के बारे में बताये रिहिस ता मैं हाँ धियान नई दे रेहेंव. एक दिन महू हा टीराई मार के देखेंव ता जौउन कविता के सुभीता खोली मा जन्म हुईसे तेहाँ हिट होगे. तब ले सुभीता खोली के बने उपयोग ला मै करथंव, पहिले कविता ला लिखँव ता संपादक मन हा " कृपया भाव बनाए रखें, आपकी कविता बहुत अच्छी है लेकिन हम इसका उपयोग नहीं कर पा रहे हैं. आप अन्यत्र उपयोग कर सकते हैं" अईसने लिख के सादर वापस भेज देवे. ता मोला बड अलकरहा लगे. अतेक मेहनत करके लिखबे अऊ अपने कविता ला कौउनो "अन्यत्र उपयोग" करे के स्वतंत्रता दे थे, ता सुन के जिव हाँ कौउवा जथे. लेकिन जब ले सुभीता खोली के चिंतन चालू हुईसे, तब ले ये समस्या के निवारण होगे. काबर के मैं नई जानत रेहेंव के जतका पत्र-पत्रिका वाले संपादक मन हे जम्मो हाँ सुभीता खोली के चिन्तक हवे. अब दरुवाहा संग दरुवाहा हो जाबे, तभे तोर गोठ हाँ ओखर समझ मा आही अऊ डीमाग हाँ पुरही, ता एखर मरम ला मैं जान डारेंव अऊ सुभीता खोली के चिन्तक संपादक मन मोर कविता ला समझे ला धरिस अऊ समझ के छापे ला धरिस.
सुभीता खोली के महिमा के जतका बखान करबे ओतके कमती हवे. एक बेर में हाँ मकान बनावत रेहेंव, अब इंजिनियर ला ब्लाबे अऊ नक्शा ला बनवाबे ता आनी-बानी के फ़ीस ला मांगथे, ता मैं हाँ सोच डारेंव हमू ता पढ़े लिखे हन, हम हा काबर नक्शा ला नई बनाये सकन, अईसे सोच के नक्शा ला मीही बनायेंव अऊ ठेकेदार ला बला के नींव के चिन्ह दे देंव, मकान के काम-बुता चालू होगे. नींव के बाद चौखट हाँ घलो चढ़गे, मकान मा पानी छित के मैं हाँ सुभीता खोली मा गेंव, ता बईठे-बईठे सोचेंव के तीन ठिक मुहाटी हाँ एके लैन माँ होगे अऊ वास्तु शास्त्र के हिसाब से पाछू पेरही, ता सुभीता खोली के चिंतन हा स्थायी काम करिस. सुभीता खोली ले निकल के तुरते दू ठिक चौखट ला ठेकेदार के आये ले पहिली गिरा डारेंव, अतका काट करिस सुभीता खोली के चिंतन हाँ. संगी हो इहु चिंतन हाँ सुभीता खोलीच ले निकल के बहिर आये हवे. आप मन ला कईसे लागिस बताहू.
ता भैया हो ये दे हाँ मोर सुभीता खोली के चिंतन रिहिस, कईसे लागिस थोकिन टिपिया के बताऊ, अऊ सुभीता खोली के गोठ ला अऊ कौनो दिन फेर गोठियाबो.
आप मन के गंवईहा संगवारी
ललित शर्मा अभनपुरिहा


text:
छत्तीसगढ़ म अब्बड़ कोरोना, फेर लोगन होहि हलाकान
रायपुर। छत्तीसगढ़ म सम्मार के कोरोना ब्लास्ट होइस हे। एक दिन म 698 नवा मरीज मिलिस। स्वास्थ्य विभाग के अनुसार, आज कोनो कोरोना मरीज के मउत नई होय हे। उहीं स्वस्थ होय के बाद 29 मरीज ल अस्पताल से छुट्टी देय गिस।
प्रदेस म 3 जनवरी के 5 जिला महासमुंद, बस्तर, कोंडागांव, दंतेवाड़ा अउ नारायणपुर म कोरोना के कोई महीज नई मिलिस। उंही बीजापुर म 1, गरियाबंद अउ बलरामपुर ले 2-2, बालोद ले 3, बेमेतरा, गौरेला-पेंड्रा-मरवाही ले 4-4, धमतरी, बलौदाबाजार, सुकमा, कांकेर ले 5-5, कोरिया ल 9 संक्रमित पाय गिस। अउ राजधानी रायपुर म 222 नवा मरीज के पहिचान होइस।
राज्य म अभी कुल सक्रिय मरीज के संख्या 1942 हे। इतवार के 290 केस मिले रहिस।


text:
1존경하는 데오빌로 각하에게: 1:1 원문에는 ‘로고스’ (말씀)예수님이 하신 일을 처음부터 목격하고 그분의 말
2씀을 직접 들은 사람들이 우리 가운데 전한 말을 그대로 기록하려고 붓을 든 사람이 많습니다.
3나도 이 모든 일을 처음부터 자세히 조사해 보았으므로 데오빌로 각하에게 차례대로 써 보내는 것이 좋을 것이라고 생각했습니다.
4그래서 내가 각하께서 이미 들으신 일들이 사실임을 알게 하려고 이 글을 드립니다.
천사가 사가랴에게 나타남
5헤롯이 유대 왕으로 있을 때 아비야 반에 사가랴란 제사장이 있었는데 그의 아내 엘리사벳도 아론의 후손이었다.
6이들 부부는 하나님이 보시기에 의로운 사람들이었으며 주의 모든 계명과 규정을 빈틈없이 지켰다.
7그러나 엘리사벳은 임신을 못하는 몸이어서 그들에게는 아기가 없었고 두 사람이 모두 나이가 많았다.
8사가랴가 자기 반의 차례에 따라 하나님 앞에서 제사장의 직무를 수행할 때였다.
9제사장직의 관습대로 제비를 뽑은 결과 사가랴가 성전에 들어가 분향하는 일을 맡게 되었다.
10그리고 그가 분향하는 동안 많은 사람들이 밖에서 기도하고 있었다.
11그때 주의 천사가 사가랴에게 나타나 향단 오른쪽에 서자
12그는 천사를 보고 놀라며 무서워하였다.
13그러나 천사는 그에게 이렇게 말하였다. “사가랴야, 두려워하지 말아라. 하나님께서 네 기도를 들으셨다. 네 아내 엘리사벳이 아들을 낳을 것이니 ‘요한’ 이라고 불러라.
14너도 기쁘고 즐겁겠지만 많은 사람들이 그가 태어난 것을 기뻐할 것이다.
15그 아기는 주 앞에서 위대한 사람이 될 것이며 포도주와 독한 술을 마시지 않을 것이다. 그리고 그는 1:15 어떤 역본에는 ‘태어나자마자’모태에 있을 때부터 성령이 충만하여
16많은 이스라엘 사람을 그들의 주 하나님께로 돌아오게 할 것이다.
17그는 엘리야의 정신과 능력을 가지고 주님보다 먼저 와서 1:17 말4:6아버지의 마음이 자녀들에게 돌아서게 하고 순종치 않는 사람들이 의로운 사람의 지혜를 갖게 하여 백성들이 주님을 맞이할 준비를 갖추게 할 것이다.”
18사가랴가 천사에게 “나는 늙었고 내 아내도 나이가 많은데 어떻게 이런 일이 있을 수 있습니까?” 하고 묻자
19천사가 대답하였다. “나는 하나님을 모시고 있는 가브리엘이다. 하나님께서 이 기쁜 소식 을
너에게 알리라고 나를 보내셨다.
20네가 내 말을 믿지 않았으므로 이런 일이 일어날 때까지 벙어리가 되어 말을 못할 것이다. 그러나 때가 되면 내 말이 그대로 이루어질 것이다.”
21사람들은 사가랴를 기다리다가 그가 성전 안에 너무 오래 있는 것을 이상하게 여겼다.
22사가랴가 드디어 밖으로 나왔으나 말을 하지 못하므로 사람들은 그가 성전 안에서 환상을 본 줄로 알았다. 사가랴는 사람들에게 손짓만 하고 말을 하지 못한 채 그대로 있다가
23그의 직무 기간이 끝난 다음에 집으로 돌아갔다.
24그 후에 그의 아내 엘리사벳은 임신하여 다섯 달 동안 숨어 지내면서
25“이처럼 주께서 나를 보살펴 주셔서 나에게 아이를 주심으로 모든 사람들이 다 아는 내 부끄러움을 씻어 주셨다” 하였다.
마리아에게 아들을 약속함
26엘리사벳이 임신한 지 여섯 달이 되었을 때 하나님께서는 가브리엘 천사를 갈릴리 나사렛이라는 마을에 사는
27다윗의 후손 요셉과 약혼한 처녀 마리아에게 보내셨다.
28천사가 그 집에 들어가 마리아에게 “은혜를 받은 처녀여, 기뻐하여라. 주님께서 너와 함께 계신다” 라고 하였다.
29마리아는 이런 인사말이 무슨 뜻인지 몰라 어리둥절하였다.
30그러자 천사가 말하였다. “마리아야, 무서워하지 말아라. 너는 하나님의 은혜를 받았다.
31이제 네가 임신하여 아들을 낳을 것이다. 이름을 ‘예수’ 라고 불러라.
32그는 위대한 인물이 될 것이며 가장 높으신 하나님의 아들이라고 불릴 것이다. 주 하나님께서 그의 조상 다윗의 보좌를 그에게 주실 것이니
33그가 영원히 야곱의 집을 다스릴 것이며 그의 나라는 끝없이 계속될 것이다.”
34마리아가 천사에게 “저는 처녀인데 어떻게 이런 일이 있을 수 있겠습니까?” 하고 묻자
35천사가 이렇게 대답하였다. “성령님이 네 위에 내려오시고 하나님의 능력이 너를 덮어 주실 것이다. 그러므로 태어나실 거룩한 분은 하나님의 아들이라고 불릴 것이다.
36네 친척 엘리사벳을 보아라. 그녀는 아이를 낳지 못하는 여자로 알려졌으나 그처럼 늙은 나이에도 임신한 지 여섯 달이나 되었다.
37하나님에게는 불가능한 일이 아무것도 없다.”
38그때 마리아가 “저는 주의 종입니다. 말씀하신 대로 되기를 바랍니다” 하고 말하였다. 그러자 천사는 떠나갔다.
39그 후에 마리아는 유대 산골 사가랴가 사는 마을로 급히 가서
40엘리사벳을 방문하였다.
41엘리사벳이 마리아의 인사하는 소리를 듣는 순간 엘리사벳의 태중의 아기가 뛰었다. 엘리사벳은 성령으로 충만하여
42큰 소리로 이렇게 말하였다. “너는 여자들 중에 가장 복받은 사람이며 네 태중의 1:42 원문에는 ‘열매’아기도 복받은 분이다.
43내 주님의 어머니가 나를 찾아오다니 이 얼마나 영광스러운 일인가!
44네가 인사하는 소리를 듣는 순간 내 태중의 아기가 기뻐서 뛰었다.
45주께서 말씀하신 것이 이루어질 것을 믿은 여자는 정말 행복하다.”
46그러자 마리아는 이렇게 노래하였다. “내 영혼이 주를 찬양하며
47내 마음이 내 구주 하나님을 기뻐하는 것은
48그가 이 천한 종을 돌아보셨음이라. 지금부터는 모든 세대가 나를 행복하다 하겠네.
49능력 있는 분이 나를 위해 큰 일을 하셨으니 그의 이름 거룩하여라!
50그를 두려워하는 사람들에게 자손 대대로 자비를 베푸시는구나.
51그가 권능의 팔을 펴서 교만한 자들을 흩으시고
52권력자들을 높은 자리에서 끌어내리셨지만 낮고 천한 사람들은 높여 주셨네.
53굶주린 사람들에게는 좋은 것으로 배불리 먹이셨으나 부자들은 빈손으로 보내셨네.
54그의 종 이스라엘에게 자비 베푸는 것을 잊지 않으시고 기억하여 그를 도우셨으니
55우리 조상들에게 말씀하신 대로 아브라함과 그 후손에게 하신 영원한 약속이었네.”
56마리아는 엘리사벳의 집에서 석 달 동안 지내다가 자기 집으로 돌아갔다.
세례 요한의 출생
57엘리사벳은 달이 차서 아들을 낳았다.
58이웃과 친척들은 주님께서 엘리사벳에게 큰 자비를 베푸셨다는 소식을 듣고 함께 기뻐하였다.
59아기가 난 지 8일 만에 1:59 포피를자르는의식.할례식이 베풀어졌다. 식에 참석한 사람들은 아버지의 이름을 따서 아기 이름을 사가랴로 부르려고 하였다.
60그러나 아기 어머니는 “아니오, 요한이라고 불러야 합니다” 하고 대답하였다.
61사람들이 “친척 중에는 이런 이름을 가진 사람이 없는데” 하며
62사가랴에게 손짓으로 아기 이름을 뭐라고 지었으면 좋겠느냐고 물었다.
63사가랴가 필기 도구를 달라고 하여 아기 이름을 ‘요한’ 이라고 쓰자 사람들은 모두 놀랐다.
64바로 그 순간에 사가랴의 입이 열리고 혀가 풀려서 말을 하게 되어 하나님을 찬양하였다.
65그래서 이웃 사람들이 다 두려워하였고 또 이 소문이 온 유대 산골에 쫙 퍼졌다.
66그리고 듣는 사람마다 모두 이 말을 마음에 새기며 “이 아기가 앞으로 어떤 사람이 될까?” 하고 말했는데 이것은 주의 손길이 그 아기와 함께하였기 때문이었다.
67아기 아버지 사가랴는 성령님의 감동을 받아 이렇게 예언하였다.
68“이스라엘의 주 하나님을 찬양하여라. 그가 오셔서 자기 백성을 1:68 또는 ‘속량하시며’죄에서 건져 주셨고
69그의 종 다윗의 집에서 우리를 위하여 1:69 원문에는 ‘구원의뿔’구원의 주를 일으키셨으니
70오래 전에 그의 거룩한 예언자들을 통해서 말씀하신 대로
71우리 원수들과 우리를 미워하는 모든 사람들의 손에서 우리를 구원하는 구원이라.
72그가 우리 조상들에게 자비를 베풀고 그의 거룩한 계약을 기억하겠다고 말씀하셨으며
73우리 조상 아브라함에게 엄숙하게 맹세하심으로
74우리를 원수들의 손에서 구해 내고
75우리가 주 앞에서 일평생 두려움 없이 거룩함과 의로움으로 주를 섬기게 하겠다고 약속하셨다.
76“아가야, 너는 가장 높으신 하나님의 예언자가 될 것이다. 너는 주님보다 미리 와서 그의 길을 준비하여
77죄를 용서받음으로써 얻는 구원의 길을 그의 백성들에게 전할 것이다.
78이 모든 일은 우리 하나님의 자비로 된 것이니 하늘에서 떠오르는 태양이 우리를 찾아와
79어두움과 죽음의 그늘에 사는 사람들을 비추고 우리를 평화의 길로 인도하리라.”
80아기는 무럭무럭 자라 마음이 굳세어지고 이스라엘 백성들 앞에 나타날 때까지 광야에서 살았다. 예수님의 탄생
1मयारू थियुफिलुस! बहुंत झन ओ घटना के बारे म लिखे बर मदद करे हवंय जऊन ह हमर बीच म घटे हवय। 2ओमन सुरू ले ए घटनामन ला अपन आंखी ले देखे रिहिन अऊ ओमन परमेसर के बचन के सेवक रिहिन। ओमन ए घटनामन ला लिखके हमन ला सऊंप दीन। 3एकरसेति, मेंह खुद सुरू ले हर एक बात ला धियान से जांच परताल करेंव अऊ मोला ए बने लगिस कि मेंह लाइन से ए बातमन ला तोर बर घलो लिखंव, 4ताकि तेंह ओ बातमन के सच्चई ला जान सकस जेकर सिकछा तोला मिले हवय।
यूहन्ना बतिसमा देवइया के जनम के बारे म अगमबानी
5यहूदिया प्रदेस के राजा हेरोदेस के समय म एक पुरोहित रिहिस, जेकर नांव जकरयाह रिहिस; ओह अबियाह के पुरोहिती दल के रिहिस; ओकर घरवाली घलो हारून के बंस के रिहिस जेकर नांव इलीसिबा रिहिस। 6ओ दूनों झन परमेसर के नजर म धरमी रिहिन, अऊ ओमन परभू के जम्मो हुकूम अऊ नियम मन ला साफ मन ले मानत रिहिन। 7पर ओमन के कोनो लइका नइं रिहिस, काबरकि इलीसिबा ह बांझ रिहिस अऊ ओ दूनों डोकरा-डोकरी हो गे रिहिन।
8एक बार जब जकरयाह ह अपन दल के पारी म परमेसर के आघू म पुरोहित के काम करत रिहिस। 9तब पुरोहितमन के रीति के मुताबिक चिट्ठी निकारे गीस अऊ चिट्ठी ह ओकर नांव म निकरिस कि ओह परभू के मंदिर म जाके धूप जलावय। 10अऊ धूप जलाय के समय म, मनखेमन के जम्मो भीड़ ह बाहिर म पराथना करत रहय।
11तब उहां परभू के एक स्वरगदूत ह ओकर करा परगट होईस अऊ ओ स्वरगदूत ह धूप के बेदी के जेवनी कोति ठाढ़े रहय। 12जकरयाह ह ओला देखके घबरा गीस अऊ ओह डर्रा गीस। 13पर स्वरगदूत ह ओला कहिस, “हे जकरयाह, झन डर! तोर पराथना ह सुने गे हवय। तोर घरवाली इलीसिबा तोर बर एक बेटा जनमही, अऊ तें ओकर नांव यूहन्ना रखबे। 14अऊ तोला आनंद अऊ खुसी होही, अऊ बहुंत झन ओकर जनम के खातिर आनंद मनाहीं, 15काबरकि ओह परभू के नजर म एक महान मनखे होही। ओह अंगूर के मंद या आने किसम के मंद कभू नइं पीही, अऊ ओह अपन दाई के पेट ले ही पबितर आतमा ले भरे होही। 16इसरायली मनखेमन ले बहुंते झन ला, ओह ओमन के परभू परमेसर करा लहुंटाके लानही। 17अऊ ओह अगमजानी एलियाह के आतमा अऊ सामरथ म, परभू के आघू-आघू चलही ताकि ओह ददामन के हिरदय ला ओमन के लइकामन कोति करय अऊ हुकूम नइं मनइयामन ला धरमी जन के बुद्धि कोति करय, अऊ ए किसम ले ओह परभू खातिर एक काबिल परजा तियार करय।”
18जकरयाह ह स्वरगदूत ले पुछिस, “मेंह एला कइसने मान लेवंव? काबरकि मेंह एक डोकरा मनखे अंव अऊ मोर घरवाली ह घलो डोकरी हो गे हवय।”
19स्वरगदूत ह ओला जबाब दीस, “मेंह जिब्राईल अंव, अऊ मेंह परमेसर के आघू म ठाढ़े रहिथंव। मोला एकर बर पठोय गे हवय कि मेंह तोर ले गोठियावंव अऊ तोला ए सुघर संदेस सुनावंव। 20देख! जब तक ए बात पूरा नइं हो जाही, तब तक तेंह कोंदा रहिबे, अऊ गोठियाय नइं सकबे; काबरकि तेंह मोर बात ला बिसवास नइं करय, जऊन ह अपन सही समय म पूरा होही।”
21अऊ मनखेमन जकरयाह के बाट जोहत रहंय अऊ अचम्भो करत रहंय कि ओह काबर अतेक बेर तक मंदिर म रूके हवय। 22जब ओह बाहिर आईस, त ओमन ले गोठियाय नइं सकिस। तब ओमन समझ गीन कि ओह मंदिर म कोनो दरसन देखे हवय, काबरकि ओह ओमन ला इसारा करत रहय, पर गोठियाय नइं सकय।
23जब ओकर सेवा के समय ह पूरा हो गीस, त ओह अपन घर वापिस चल दीस। 24एकर बाद ओकर घरवाली इलीसिबा ह देहें म होईस, अऊ ओह पांच महिना तक अपन-आप ला मनखेमन ले छिपाय रखिस। 25ओह कहिस, “परभू ह मोर बर ए करे हवय। ए दिन म, ओह अपन दया देखाके मनखेमन के बीच ले मोर कलंक ला दूर करे हवय।”
यीसू के जनम के अगमबानी
26इलीसिबा के देहें म रहे के छठवां महिना म, परमेसर ह जिब्राईल स्वरगदूत ला गलील प्रदेस के नासरत सहर म एक कुवांरी टूरी करा पठोईस। 27ओ टूरी के मंगनी यूसुफ नांव के एक मनखे संग होय रिहिस, जऊन ह दाऊद राजा के बंस के रिहिस। ओ कुवांरी के नांव मरियम रिहिस। 28स्वरगदूत ह ओकर करा आके ओला कहिस, “जोहार लागी! तोर ऊपर बहुंत किरपा होय हवय। परभू ह तोर संग हवय।”
29मरियम ह स्वरगदूत के बात ले बहुंत घबरा गीस अऊ सोचे लगिस कि ओकर बात के का मतलब हो सकथे। 30पर स्वरगदूत ह ओला कहिस, “हे मरियम, झन डर्रा! काबरकि परमेसर के दया तोर ऊपर होय हवय। 31देख, तेंह देहें म होबे अऊ एक बेटा ला जनम देबे, अऊ तेंह ओकर नांव यीसू रखबे। 32ओह महान होही अऊ परम परधान परमेसर के बेटा कहाही। परभू परमेसर ह ओला ओकर पुरखा दाऊद राजा के सिंघासन दिही, 33अऊ ओह याकूब के बंस ऊपर सदाकाल तक राज करही; ओकर राज के अंत कभू नइं होही।”
34मरियम ह स्वरगदूत ले पुछिस, “मेंह तो एक कुवांरी टूरी अंव। एह कइसने हो सकथे?”
35स्वरगदूत ह जबाब दीस, “पबितर आतमा ह तोर ऊपर उतरही, अऊ परम परधान परमेसर के सक्ति ह तोर ऊपर छइहां करही। एकरसेति ओ पबितर जन जऊन ह जनमही, ओह परमेसर के बेटा कहाही। 36अऊ त अऊ तोर रिस्तेदार इलीसिबा के ओकर बुढ़त काल म एक लइका होवइया हवय, ओला ठड़गी कहे जावत रिहिस; छठवां महिना हो गे, ओह देहें म हवय। 37काबरकि परमेसर बर कोनो काम असंभव नो हय।”
38मरियम ह कहिस, “देख, मेंह परभू के दासी अंव। तोर कहे मुताबिक होवय।” तब स्वरगदूत ह ओकर करा ले चले गीस।
मरियम ह इलीसिबा ले भेंट करे जाथे
39कुछू समय के बाद, मरियम ह तियार होईस अऊ जल्दी-जल्दी यहूदा प्रदेस के पहाड़ी इलाका के एक सहर म गीस, 40अऊ ओह उहां जकरयाह के घर म जाके इलीसिबा ला जोहार करिस। 41जब इलीसिबा ह मरियम के जोहार ला सुनिस, त लइका ह ओकर पेट म उछल पड़िस, अऊ इलीसिबा ह पबितर आतमा ले भर गीस, 42अऊ ओह चिचियाके कहिस, “माईलोगन म तेंह धइन (आसिसित) अस, अऊ तोर पेट के लइका ह धइन ए! 43पर अतेक जादा किरपा मोर ऊपर काबर होईस कि मोर परभू के दाई ह मोर करा आईस? 44जइसने मेंह तोर जोहार के सबद ला सुनेंव, लइका ह मोर पेट म आनंद के मारे उछल पड़िस। 45धइन अस तेंह, काबरकि तेंह बिसवास करय कि जऊन कुछू परभू ह तोला कहे हवय, ओह पूरा होही।”
मरियम के इस्तुति के गीत
46तब मरियम ह कहिस:
“मोर मन ह परभू के बड़ई करत हवय;
47अऊ मोर आतमा ह मोर उद्धार करइया परमेसर म आनंद मनावत हवय,
48काबरकि ओह अपन दासी के दीन-हीन दसा ऊपर धियान दे हवय।
अब ले जम्मो पीढ़ी के मनखेमन मोला धइन कहिहीं,
49काबरकि सामरथी परमेसर ह मोर बर बड़े-बड़े काम करे हवय –
ओकर नांव पबितर ए।
50ओकर दया ओमन ऊपर,
जऊन मन ओकर भय मानथें, पीढ़ी-पीढ़ी तक बने रहिथे।
51ओह अपन हांथ ले बड़े-बड़े काम करे हवय;
ओह ओमन ला तितिर-बितिर कर दे हवय, जऊन मन अपन मन म घमंड करथें।
52ओह सक्तिसाली राजामन ला ओमन के सिंघासन ले उतार दे हवय,
पर दीन-हीन मन ला ऊपर उठाय हवय।
53ओह भुखहा मनखेमन ला सुघर चीज ले भर दे हवय,
पर धनवानमन ला जुछा हांथ निकार दे हवय।
54अपन दया ला सुरता करके,
ओह अपन सेवक इसरायल के मदद करे हवय,
55जइसने ओह हमर पुरखामन ले कहे रिहिस कि ओह अब्राहम अऊ
ओकर बंस ऊपर सदा-काल तक दया करही।”
56मरियम ह इलीसिबा के संग करीब तीन महिना रिहिस अऊ तब अपन घर वापिस चल दीस।
यूहन्ना बतिसमा देवइया के जनम
57इलीसिबा के लइका जनमे के समय होईस अऊ ओह एक बेटा ला जनम दीस। 58जब ओकर पड़ोसी अऊ रिस्तेदार मन सुनिन कि परभू ह ओकर ऊपर बड़े दया करे हवय, त ओमन ओकर संग आनंद मनाईन।
59आठवां दिन म, ओमन लइका के खतना करे बर आईन अऊ ओमन ओकर नांव ओकर ददा के नांव जकरयाह रखे बर चाहत रिहिन, 60पर ओकर दाई ह कहिस, “नइं! ओकर नांव यूहन्ना होही।”
61ओमन ओला कहिन, “पर तोर रिस्तेदारमन म काकरो ए नांव नइं ए।”
62तब ओमन लइका के ददा ले इसारा करके पुछिन कि ओह लइका के का नांव रखे चाहथे। 63ओह लिखे के एक सिलेट लाने बर कहिस अऊ ओम लिखिस, “एकर नांव यूहन्ना ए।” एला देखके ओ जम्मो झन अचम्भो करिन। 64अऊ तुरते जकरयाह के मुहूं ह खुल गे अऊ ओह गोठियाय अऊ परमेसर के इस्तुति करे लगिस। 65जम्मो पड़ोसीमन ऊपर डर हमा गे अऊ ए जम्मो बात यहूदिया प्रदेस के जम्मो पहाड़ी इलाका म फइल गीस। 66अऊ ए बात के जम्मो सुनइयामन अपन-अपन मन म सोचिन अऊ कहिन, “ए लइका ह का बनही?” काबरकि परभू के हांथ ओकर संग रहय।
जकरयाह के गीत
67यूहन्ना के ददा जकरयाह ह पबितर आतमा ले भर गीस अऊ ए कहिके अगमबानी करिस:
68“इसरायल के परभू परमेसर के इस्तुति होवय,
काबरकि ओह आय हवय अऊ अपन मनखेमन के उद्धार करे हवय।
69ओह अपन सेवक दाऊद के बंस म हमर बर एक
सामरथी उद्धार करइया दे हवय,
70(जइसने ओह अपन पबितर अगमजानीमन के दुवारा बहुंत पहिली ले कहत आय हवय),
71कि ओह हमर बईरीमन ले अऊ जऊन मन हमन ले घिन करथें,
ओमन ले हमन ला बचाही।
72ओह हमर पुरखामन ऊपर दया करही
अऊ अपन पबितर करार ला सुरता करही।
73ओह किरिया खाके हमर पुरखा अब्राहम ले कहे रिहिस:
74कि ओह हमन ला हमर बईरीमन के हांथ ले बचाही,
75ताकि हमन निडर होके जिनगी भर पबितर अऊ धरमी बनके ओकर आघू म ओकर सेवा कर सकन।
76अऊ ए मोर लइका! तेंह परम परधान परमेसर के अगमजानी कहाबे,
काबरकि तेंह परभू के रसता तियार करे बर ओकर आघू-आघू जाबे,
77अऊ ओकर मनखेमन ला तेंह बताबे कि ओमन के पाप छेमा होय के दुवारा ओमन के उद्धार होही।
78एह हमर परमेसर के बड़े दया के कारन होही,
जब स्वरग ले बिहनियां के अंजोर हमर करा आही,
79अऊ ओमन ऊपर चमकही जऊन मन अंधियार अऊ मिरतू के छइहां म रहत हवंय,
अऊ हमर गोड़ ला सांति के रसता म ले चलही।”
80अऊ ओ लइका ह बढ़त अऊ आतमा म मजबूत होवत गीस अऊ ओह तब तक निरजन ठऊर म रिहिस, जब तक ओह इसरायली मनखेमन के आघू म खुले-आम नइं आईस।


text:
12 बछर के रहिस जमलो, माँघ (फरवरी) के महिना मं एक दिन वो ह मिर्चा के खेत मं बूता करे बर तेलंगाना चले गे रहिस. लाक डाउन के बखत अपन संगी मजूर मन संग घर लहूँटत, तीन दिन सरलग पइदल रेंगत जमलो के परान चले गे.
जमलो ह मुरिया आदिवासी समाज के लइका रहिस. ओकर दाई सुकमती सुकमती मड़कम बताथे, “वो हा हमन ला बिन बताय अपन संगी-जहूँरिया अउ गाँव के मन संग चले गे रहिस. हमन ला ओकर जाय के दुसर दिन एकर पता चलिस.”
12 बछर के ये टूरी छत्तीसगढ़ के बस्तर इलाका के बीजापुर जिला के अपन गांव आदेड लहूँतट रहिस. ओला मिलाके 11 झिन रहीन, जेमा के कुछु लइका मन तेलंगाना के मुलुगु जिले के कन्नईगुडेम गाँव के खेत मं बूता करे बर गे रहीन (ऊपर के कवर फ़ोटो 7 मई के सड़क पर पइदल जावत अइसनेच एक ठन समूह के आय) वो मन उहाँ मिर्चा तोड़े के बूता करत रहीन, मजूरी 200 रुपिया या फेर तोड़े गे मिर्चा के हिस्सा मजूरी मं मिलत रहिस, (देखव मिर्ची के खेत मं लइका मन )
जमलो के ददा, एंदोराम बताइस, “अपन संगी-जहूँरिया अऊ गाँव के मन संग बूता करे ला गे रहिस. उहाँ काम-बुता बंद हो गे त वो सब मन लहूँतट रहीन.जेन बखत वो मन (मुलुगु जिला के) पेरुरु गाँव ले रेंगे ला धरीन त वो हा मोला उहाँ ले फोन करे रहिस. एकर बाद ओकर संग के गाँव घर के मन फोन करके मोर बेटी के मरे के बात बताइन.” जमलो के ददा एंदोराम कहिथे,वो अऊ ओकर घरवाली सुकमती, आदेड गाँव के दुसर आदिवासी मन जइसने चार-मौहा,सरइ मुड़ी जइसे जंगल के उपज ला संकेलथे, थोर कुन खेती हे, धान, चना अऊ दीगर फसल कमाके, दुसर के खेत मं बूता करके या फेर सरकारी काम मनरेगा मिले ले करके रोजी-रोटी के इंतजाम करथे.
जगदलपुर के एक ठन अख़बार बर काम करेइय्या, गोंड आदिवासी समाज के बीजापुर के एक ठन पत्रकार पुष्पा उसेंडी-रोकाडे बताइस, “जमलो, दू महिना पहिली बूता करे ला तेलंगाना गे रहिस, फेर लाकडाउन सुरु होते सात काम बंद होगे. जम्मो मजूर मन गाँव लहुटे बर उतइल होवत रहीन. ओ मन अपन करा जतक बचा के रखे रहीन सब्बो खतम होगे रहिस, ठेकेदार घलो ओ मन ला गाँव जाय के सलाह दे रहिस.”
लॉकडाउन बखत आय-जाय के कोनो सुविधा साधन नई होय के सेती ओ मन पइदल रेंगत घर लहूँटे लगीन. कन्नईगुडेम से आदेड गांव 65-67 कोस (170-200 किलोमीटर) दुरिहा हे (रद्दा के मुताबिक कम जियादा हो सकथे). वो मन 16 अप्रैल ले जंगल के रद्दा डहर ले रेंगे ला सुरु करीन काबर के माई रद्दा बंद रहिस.रद्दा मं रात मं गाँव अऊ जंगल मं सोवत रहीन. रद्दा अब्बड़ लम्बा, 3 दिन मं वो मन 33 कोस ले जियादा (100 किलोमीटर ले जियादा) रेंगत आ गे रहीन.
18 अप्रैल के बिहनिया 9 बजे,थके हारे मजूर मन फेर रेंगे ला धरीन. अपन गाँव ले 20 कोस दुरिहा (60 किलोमीटर) रद्दा मं जमलो के परान छुटगे. कतको बात कहे गिस के ओअर पेट अउ मुड़ी पिरोत रहिस, वो हा गिर परिस त ओकर हड्डी टूट गे. फेर सरकार के तरफ ले कोनो मेडिकल रिपोर्ट हमन ला नइ मिल पाइस.
बीजापुर के मुख्य स्वास्थ्य और चिकित्सा अधिकारी, डॉ. बी.आर. पुजारी हमन ला फ़ोन मं बताइस, "वो हा नानचिक टूरी रहिस,जेन हा तिन दिन तक ले रेंगत आवत रहिस (46 कोस, 140 किलोमीटर). फेर जब ओकर गाँव 20 कोस दुरिहा बाहन्चे रहिस त वो ह गिर परिस. हो सकत हे वो ह थक गे रहिस, थकान के सेती ओ हर गिर परिस होय, एकर पता पोस्टमॉर्टम रिपोर्ट मं घलो नइ मिल पाय. ओकर संग के मजूर मन के कहना रहिस के एक दिन पहिली घलो रद्दा मं गिरे रहिस अऊ वोला चोट पहुंचे रहिस."
डॉ. पुजारी ला ओकर मऊत के खबर बिहनिया 11 बजे मिलिस. डॉ. पुजारी हा मीडिया ला बताथे, "मंय जब एक ठन एम्बुलेंस भेजेंव त ओ मन लाश ला धर के 3 कोस चलके आ गे रहीन." जमलो के लाश ला बीजापुर जिला अस्पताल लाये बर उसूर अस्पताल ले एम्बुलेंस भेजे गे रहिस. "जमलो के संग के 11 मजूर मन ला कोविड-19 के नियम-कानून के मुताबिक कोरोंटाइन मं भेज दे गे रहिस."
भारत के दूरदराज के आदिवासी इलाका मन मं लाकडाउन के असर ला ले के कोनो मुश्किल ले लिखे हे, फेर जमलो मड़कम के कहिनी जम्मो मीडिया मं आ गे रहिस.
डॉ. पुजारी ह मीडिया ला बताथे,जमलो बहरिया मजूर रहिस,रद्दा मं ओकर मऊत होय रहिस तेकर सेती डाक्टर मन ओकर कोरोना जाँच करिन. ओकर नमूना शनिवार (18 अप्रैल) बिहनिया जाँच बर जगदलपुर भेजे गे रहिस अऊ इतवार संझा के ओकर रिपोर्ट निगेटिव आय रहिस. पोस्टमॉर्टम होय के बाद सोमवार के ओकर लाश ओकर परिवार ला दे दे गे रहिस.
ये खबर के सह-लेखक कमलेश पैकरा, जेन हा बीजापुर के पत्रकार आय अऊ कँवर आदिवासी समाज ले आथे, तेन ला जमला के माँ सुकमती हा बताथे, मंय हा 8 लइका मन ला जनम देंव जेन मं 4 झिन रेंगे के उमर मं मर गिन अऊ अब जमलो घलो नई बांहचीस.
सुकमती अऊ एंदोराम के तीन ठन अऊ लइका हें. 14 बछर के बुधराम ह कुछु बखत पहिली स्कुल जाय ला छोड़ दे हे. जेन बखत हमन जमलो के घर गे रहेन,वो ह तेंदू पान बांधे बर डोरी बनाय ला छाल लेय ला बाहिर गे रहिस. ओकर 6 बछर के बहिनी सरिता, जेन ह गाँव के स्कुल मं पहिली मं पढथे, गाँव के सरकारी बोरिंग मं नहावत रहिस.ओकर दू बछर के भाई अपन दाई के संग घर मं रहिस.
मड़कम परिवार करा 10-12 बछर होगे रहिस फेर रासन कारड नइ रहिस, ओकर करा जेन रासन कारड रहिस कोनो गलती से रद्द कर दे गे रहिस. अपन थोरकुन कमई ले,हाट बजार ले जियादा दाम दे के जरूरी चऊर, नून-तेल ला बिसोत रहीन. जमलो के मरे के बाद ओ मन ला नवा बीपीएल (गरीबी रेखा ले निचे) कारड मिले हे. ये मं घलो कतको गलती हवय–ओ मन 5 झिन हंवे फेर ये मं मडकम परिवार के 4 झिन के नाँव हावे. (जमलो के आधार कार्ड मं घलो ओकर नाम गलत लिखे गे हे,अंगरेजी मं जीता मड़कम.)
जमलो हा गाँव के स्कुल मं तीसरी तक पढ़े रहिस,अपन घर के 2 जोड़ी बइला के देखरेख बर ओला स्कुल छोड़े ला परिस. घर मं कुछु मुर्गी ला घलो पोसे गे रहिस.
ओकर गाँव, आदेड छत्तीसगढ़ के रजधानी रइपुर ले 134 कोस (400 किलोमीटर) दुरिहा हावे. आदेड गाँव तक पहुंचे बर पक्का सड़क ले बीजापुर ले 10 कोस (30 किलोमीटर) दुरिहा टोयनार गाँव जाय ला परही. उहाँ ले रद्दा माटी वाला आय, रद्दा के मंझा मं दू ठन नहर हावय.
आदेड गांव मं 42 घर-परिवार रहत हें, ये हा मोर्मेड पंचइत के गाँव आय. गाँव के पञ्च माडिया आदिवासी समाज के बुधराम कोवासी कथे–गाँव मं 4 समाज के लोगन मन हें– मुरिया अऊ माडिया आदिवासी, कलार अऊ राउत, जेन मन पिछड़ा समाज के आंय.
बुधराम आगू कहिथे, “जमलो सिरिफ 12 बछर के रहिस,वो हा पहिली पइत मिर्चा तोरे बर आंध्र (तेलंगाना)गे रहिस. वइसने गाँव ले काम बूता बर लोगन मन दीगर राज नई जायं–हाँ, टोयनार या बीजापुर तक चले जाथें.
छत्तीसगढ़ के मुख्यमंत्री भूपेश बघेल हा जमलो के मऊत ला अपन मन मं ले रहिस. 21 अप्रैल के एक ट्वीट मं वो ह लिखीस-बीजापुर के 12 बछर के टुरी जमलो मड़कम के मउत ला सुन हिरदे ह दरक जाथे.ये मुस्किल बखत मं तुरते सहायता बर मुख्यमंत्री राहत कोष से मंय 1 लाख रुपिया अऊ स्वैच्छिक अनुदान ले 4 लाख रुपिया देवत हों. बीजापुर के कलेक्टर ला मामला के जाँच करके, रिपोर्ट देय बर कहे गे हे.
सरकार के श्रम विभाग घलो एकर जाँच करथे अऊ गाँव के एक झिन माईलोगन अऊ तेलंगाना के कन्नईगुडेम गांव के मजूर ठेकेदार उपर एफआईआर कराय हावय. ये मन उपर आरोप लगाय गे हे के ये मन ठेकेदार बनके पंजीकरण कराय बिना, नाबालिग समेत मजूर मन ला दीगर दुसर–दुसर राज मं ले जावत रहीन.
छत्तीसगढ़ के बीजापुर, सुकमा और दंतेवाड़ा के सीमा ले लगे गाँव के लोग-बाग मन काम-बूता खोजत दुसर राज चले जाथें (ये जिला मन के कतको गाँव नक्सली मार झेलत हैं). वइसने देखे जाय त ये मन तेलंगाना अऊ आंध्र प्रदेश के मिर्चा के बड़े बड़े खेत मं बूता करे ला जाथें.मिर्चा ओमन के खाय-पिये के जरूरत मं शामिल हवे तेकरे सेती मजूरी मं एला लेके घलो लहुंटथें.
जमलो घलो अपन घर-परिवार बर कुछु ले के आय के सपना संजोय रहे होही,फेर ओकर घर-दुआर तक पहुँचइय्या रद्दा, ये 12 बछर के नोनी बर बहुतेच लम्बा साबित होगे.
अनुवाद: निर्मल कुमार साहू


text:
रचनाएँ आमंत्रित हैं -
छत्तीसगढ़ ह लोकसाहित्य के मामला म समृद्ध हे। विभिन्न प्रकार के लोकगीत, लोककथा, लोकगाथा, लोक परंपरा म प्रचलित प्रतीक चिह्न अउ हाना; जम्मो ह लोकसाहित्य म समाहित हे। आप सबो झन जानथव कि साहित्य ह अभिव्यक्ति के माध्यम आय। हिरदे के प्रेम-विषाद्, हर्ष-उल्लास, सुख-दुख, के अभिव्यक्ति ल तो हम साहित्य के माध्यम ले करबे करथन; येकर अलावा घला मन के सहमति-असहमति अउ वो जम्मों गोठ, जम्मों काम जउन ल हम क्रियात्मक रूप म नइ कहि सकन, नइ कर सकन, वो सब ल साहित्य के माध्यम ले कहिथन, करथन। अइसन तरह के अभिव्यक्ति करे के मामला म लोक अउ लोकसाहित्य के बराबरी कोनों साहित्य ह नइ कर सकय। लोकसाहित्य के माध्यम ले लोक ह अपन विरोध ल अतका मारक ढंग ले पन अतका सुंदर अउ कलात्मक रूप म व्यक्त करथे कि वोकर मन के भड़ास ह घला निकल जाथे अउ सुनइया ल खराब घला नइ लागय। उदाहरण बर सुवा गीत ल ले सकथन। वइसे तो सुवा गीत के माध्यम ले नारी-मन के हर्ष-उल्लास के अभिव्यक्ति घला होथे फेर ये गीत ह प्रमुख रूप ले पुरूष प्रधान समाज द्वारा नारी उत्पीड़न के विरोध म नारी-मन के सामूहिक अभिव्यक्ति के गीत आवय। एक पद देखव -
’ठाकुर पारा जाइबे तंय घुम-फिर आइबे,
तंय घुम-फिर आइबे, रे सुवा न;
कि सेठ पारा झन जाइबे,
रे सुवा न; कि सेठ पारा झन जाइबे।
सेठ टुरा हे बदन इक मोहनी,
बदन इक मोहनी, रे सुवा न,
कि कपड़ा म लेथे मोहाय।
रे सुवा न, कि कपड़ा म लेथे मोहाय।’
विचार करव, सेठ वर्ग ल शोषक वर्ग के पर्याय माने जाथे। ये पद म शोषक वर्ग के प्रतिरोध जउन कलात्मक सौन्दर्य के साथ करे गे हे वो ह कला अउ सौन्दर्य, दोनों के पराकाष्ठा नो हे? हमर लोकसाहित्य ह अइसनहे कतरो कलात्मक प्रतिरोध के स्वर ले भरे पड़े हे। एक हाना देखव - ’खेत बिगाड़े सोमना, गाँव बिगाड़े बाम्हना।’ ये ह लोक प्रतिरोध के स्वर नो हे त अउ काये? देवार मन अपन लइका-बच्चा के नाम रखथें - पुलिस, कप्तान, तहसीलदार, श्रीदेवी, आदि। सोचव, ये ह का आवय।
साकेत साहित्य परिषद् सुरगी ह अपन अगामी स्मारिका खातिर आप सब्बो विद्वान मन ले रचना भेजे के निवेदन करत हे। विषय याद रखहू - ’लोक साहित्य म लोक प्रतिरोध के स्वर’। वइसे संदर्भ तो छत्तीसगढ़ी लोकसाहित्य हे, पन भारत के दूसर क्षेत्र के लोक साहित्य के संदर्भ ल घला मान्य करे जाही। संक्षिप्त व सारगर्भित रचना केवल छत्तीसगढ़ी या हिन्दी म कृतिदेव 010 या चाणक्य फाण्ट म र्ह मेल से स्वीकार करे जाही।
कुबेर
संरक्षक, साकेत साहित्य परिषद सुरगी
जिला - राजनांदगाँव


text:
नारायणपुर : नारायणपुर जिला अस्पताल म एक महिला ह बच्चा ल जन्म दे के दउरान डॉक्टर मन के लापरवाही के चलत दम तोड़ दिस. बाद म नवजात के भी मउत हो गिस.
नयापारा के रहिने वाली दुलाली मंडल ल शनिवार दोपहर 12 बजे नारायणपुर के जिला अस्पताल म भर्ती करवाए गए रिहिस हे. जिहां स्त्री रोग विशेषज्ञ डॉक्टर डीएस ठाकुर ह महिला के चेकअप कर परिजन मन ल डिलेवरी बर भर्ती करे बर कहिस.
ऐकर बाद महिला ल डिलेवरी बर भर्ती करवाए गिस. चार बजे तक कोई भी डॉक्टर दुबारा चेकअप करे बर नइ पहुंचिस त महिला के हालत बिगड़े बर लगिस. ऐकर जानकारी स्टाफ ह डॉक्टर मन ल दिस, जेकर बाद ऑपरेशन कक्ष तैयार करवाए गिस.
आनन फानन म महिला ल ऑपरेशन कक्ष म ले जाए गिस, लेकिन कुछ देर बाद महिला के ऑपरेशन थियेटर म मउत हो गिस. ऐकर जानकारी डॉक्टर मन ह परिजन मन ल दिस. ऐकर बाद परिजन मन ह डॉक्टर मन के ऊपर लापरवाही के आरोप लगात अस्पताल म जमके हगांमा मचाईस. पुलिस भी मउका म पहुंचिस अउ मामला ल शांत करवाईस.


text:
साल पुट अंकाल ह खेती ल बने ढंग ले न नींदन कोड़न देवय न माईलोगन ल चिक्कन के कोरन गाथन देवय. छत्तीसगढ़ के आर्थिक दशा के बिगड़े के मूल कारन छै महीना किसानी मन बर किसानी अउ बाकी के छै महीना ठेलहा किंदर के खवई हरे. किसान मन बर किसानी ह नांगर ले तुतारी गरु हो गे हे. कम उत्पादन म बढ़िया सेहत अउ उच्च शिक्षा के सपना देखई ह मृग मरिचका कस हरे. पूंजी रही तभे त रुंजी ल बजाबे. नही ते मन ल मार के टुकुर-टुकुर निहारत रहा.
छत्तीसगढ़ के ७५ प्रतिशत किसान अशिक्षित हे ८॰ प्रतिशत किसान जुन्ना ढंग ले खेती करत हे. मान ले कोनो ठउंका फदके किसानी म एकाद ठन बइला नही ते भंइसा मरगे ताहन तो फेर किसान मन बर दुब्बर ले दू असाढ़ होगे. जय हरी हो जथे किसानी ह. करजा-बवड़ी ले उबरत दू-चार साल पूर जथे. मजबूरी के फायदा सेठ साहुकार मन उचाथे. माईलोगन के अइठी ह घलो गिरवी धरा जाथे भूखमर्री के दोंदर म. जब किसान के घर नवा बिहान नइ होही त फेर बारी के चिरइया ह कइसे फूलही.
जेठ म आमा के अथान ह हड़िया म मजा लेथे. कुर के नाव लेवत मुहु ह पन्छा जथे. किसानी बूता बर किसान साबर, हंसिया, रापा, बछला, पटासी, गिरमीट आदि के बेवस्था करथे. नांगर, कोप्पर, दतारी, तुतारी, कुदारी, जुड़ा, जोतार, नाहना, कलारी, दौरी, खुमरी, मोरा के जोरा करथे. बीते साल के सन पटवा ल नदिया तरिया म सरो के सुखोए ताहन पूरा ल नीछ के सकेल लेथे. सन ल ढेरा म आंट के डोरी बनाथे जेला सन डोरी के नाव ले जानथन. पटवा के ल पटवा डोरी के नाव ले जानथन. सन डोरी ले कांछड़ा गेरुवा अउ डोर बनाथन. कांसी अउ बगई ल कुटेला म कुचर के नरम कर के पानी म भिंगो देथे.
भिंगोए के बाद सुमा डोरी बना के आंट देथे जउन ह खटिया गांथे के काम आथे. कमचील के उपर राहेर काड़ी म कोदो पेरा ल मोठ के बिछा के राहेर काड़ी म दबा दे ताहन कमचील के सहारा बांध के खइरपा तैयार कर लेथे जउन ह बरसात म दिवाल ल बचाए के काम आथे. आगु जमाना घरो-घर ढेकी मुसर पातेव जउन आज नंदागे हे. धान कुटे बर ढेकी मुसर ल घलो मरम्मत कर लेवय. खातु पाले के पहिली माईलोगन मन खेत के कांटा खूंटी ल बीन लेथे. कांटा खूटी बिनाए के बाद घुरवा के कम्पोस्ट खातु ल खेत म हुंड़ी-हुंड़ी मड़ा के चाल देथे. तभे तो सियान मन कहथे खातु परे तो खेती रे भाई नही ते नदिया के रेती कस ताय. पहिली समे म घुरवा के खातु ले अनाज भले कम होवय फेर ओ अनाज ह पुस्टईक राहय. फसल म बीमारी कम लगे. यूरिया अउ ग्रोमोर कस कतको रसायनिक खाद के अवतरे ले उत्पादन ह तो मनमाड़े बाढ़िस फेर पौष्टिकता ह सिरागे. तेखरे सेती तो तन अउ मन म आनी बानी के बीमारी ह बसेरा कर ले हे. चउमास खातिर नून तेल के जोरा करथे. पहिली पानी के परते भार कोठार के पैरावट ल घर के पठउंव्हा म जोरथे अउ आगी बूगी बर छेना लकड़ी ल चउमास बर सकेल के राखथे. ताकि बरसात म कोनो किसम के तकलीफ झन होय. बांवत बर कोठी ल फोर के नवा झेंझरी म बीज जोर के खेत लेगथे. हुम-धूप दे के बांवत के सुरुआत करथे-
चल चल ग किसान
बोए ल चलव धान असाढ़ आगे
जेठ बइसाख तपे भारी घाम
अकरस के नांगर तपो डरे चाम
अब कड़कत हे बिजुरी
ले ले तोर नाम असाढ़ आगे-
छत्तीसगढ़ म खरिफ अउ रबी फसल दोनो होथे. खरिफ फसल म धान, जोंझरा, उरीद, मड़िया, राहेर, तिली, कोदो रबी फसल म गहूं, चना, अरसी, मसूर आदि. रबी फसल जिंहा पानी के भरपूर साधन हे जहां आई.आर. ३६ धान के पैदावारी घलो लेथे. छत्तीसगढ़ म प्रमुख रुप ले कन्हार मटासी, गोट्टा आउ भर्री जमीन हे. जेमा धान बर कन्हार माटी ल सबले उत्तम माने गे हे. धान ह घलो दू किसम के होथे. जउन धान ह कातिक म लुआथे ओला हरहुना अउ अग्घन पुस म लुआथे ओला माई धान कहिथन. ओइसे तो क्षेत्र के मुताबिक अलग-अलग धान ह प्रचलित हे जउन ह उहांके भूईया उपर निर्भर हे. हरहुना म परेवा बेंदरा, अजान कस कतको धान हे अउ माई म दूबराज, मासूरी, सफरी ह छत्तीसगढ़ भर चलन म हे. ओइसे तो बांवत ल किसान ह असाढ़ म करथे मान ले कोनो कारन ले चुकगे त फेर ओखर हालत ह डार ले चूके बेंदरा कस दनाक ले गीर जथे. जउन ह योजना बना के किसानी करथे ओहा सफल कृषक कहाथे.
किसान मन के अइसे मानना है कि चित्रा नक्षत्र म गहूं अउ आर्दा म धान बोए ले बीमारी कम सपड़ाथे. न ही घाम ले फसल नष्ट होवय तभे तो धान गहूं के मूल मंत्र हे- चित्रा गहूं, आर्दा धान ओखर सेंदरी न एखर घाम. धान बोनी के कतको विधि हे जइसे खुर्रा बोनी बर किसान मांघ फागुन म अकरस पानी के ताक म रहिथे. कउनो पानी गिरगे ताहन पाग के आते भर खेत ल दू परत ले हांत दून जोत डरथे. ताहन चइत म घुरुवा के खातु ल लेग के बगरा देथे. खातु ल मेले खातिर बइसाख म एक परत अउ जोत देथे. जेठ म पानी आए के आघु धान सींच के नांगर चा देथे. सुक्खा बोंवई के सेती अइसन बोनी ल खुरा्र बोनी के नाव ले जाने जाथे. कतको किसान भाई मन पानी गीरे के बाद बांवत कर के उप्पर ले दतारी चला देथे जेन ल बतरकी बोनी घलो कहिथन. असाढ़ के महीना खेत म पानी रोक के तीन घांव गहद के जोते के बाद खेत ल मता देथे. बीजहा धान ल मइरका म राख के रात भर भिंजो देथे. भिंजे के बाद धान ल निकाल के पाना पतई म राख के चैबीस घंटा के बाद जुगुर-जागर करत धान ल खेत म सींच देथे इही ल लेई बोनी के नाव ले जानथन. थरहा बोनी जेन ल रोपा कहिथन पानी के सुविधा वाले जघा म जादा चलन हे. आधा असाढ़ के आसपास पानी भर के खेत ल मताए बर परथे. मता के कोप्पर रेंगा दे. उतरती जेठ म डारे थरहा ह तब तक लगाए के लइक हो जथे. सुपर फास्फेट अऊ ग्रोमोर खातु ल सींच के रोपा लगाथे. थरहा ल खेत म रोपथे तेखरे सेती रोपा कहिथन. रोपा लगावत जब माईलोगन ददरिया झोरथे. तब तो कोनो दुख पीरा के सुध घलो नइ राहय. कइसे दिन बुलक जाथे पता नइ चलय. आठ-पंदरा दिन बाद युरिया छीत दे ताहन का पूछबे धान ह बढ़िया हरिया जाथे. बत्तर अउ लेई बोनी के आखरी बूता सावन भादो म बियासे के संग निपटथे. एक दु घांव जोते के बाद कोप्पर चलाए जाथे.
आठ दिन बाद रेजा कुली मन धनहा के सांवा, बदउर अउ करगा कस कतको बन ल नींद के मुरकेट के खेत म गड़िया दे ले वहू ह खातु के काम करथे. अतेक तइयारी अउ हिसाब-किताब के बाद प्रकृति करा झूके ल पर जथे. कतको साल बादर ह टुंहू देखा देथे. फेर पानी गिरे के नाव नइ लेवय. इही दुख ल भोगत हरि ठाकुर लिखथे-
‘‘ भूले बिसरे एको दिन तो.
मोर अंगना म बरस रे बादर..
नदिया नरवा सुक्खा परगे.
रुख राई के पाना झरगे. .
धरती के सिंगार उझरगे.
धुर्रा के सब राख बगरगे..
परे करेज कल किथना म.
तैं खोजत हस पूजा आदर..’’
हरियर खेती गाभिन गाय, जभे खाय तभे पतियाय. काबर के फसल ल पकत ले कतको बीमारी के सामना करे बर परथे. बेलिया अउ सोमना एक किसम के बन हरे जेन ह फसल ल चैपट कर देथे. गंगई ह तो धान के बाली ल निकलन नइ देवय. पौधा म जहां पंड़री अउ कबरी होय ल धर लीस ताहन जान डर धान ल बंकी बीमारी ह लग गे हे. धान ह बाढे बर बिसर के गले ल धर लेथे. ए दुनो बीमारी ह ठउंका भादो म अपन रोस देखाथे. माहू बीमारी लगे ले होय हुआय धान के करम फूट जथे. काबर के बाली निकले बर तो निकलथे फेर ओमा दूध नइ भरावय. जब दूध नइ भराही त फेर दाना कहां ले परही. जतका बन जथे ओतका बीमारी के निदान करथे. आखरी दम तक किसान हिम्मत नइ हारय. आसा म तन मन अउ धन ल किसानी म सोपरित कर देथे. किसान मन बर का सुख ते का पीरा जेला सुशील वर्मा ह बने फोटू खींचे हे-
‘‘जिनगी होगे आज पहुना.
मरना बनगे मितान..
आज जमाना उल्टा होगे.
टेटकत हवे किसान..
कइसे कटही जिनगी.
अब तो मरना हे भगवान..’’
सुख अउ दुख जिनगी के दू पहलू हरे. हिम्मत के साथ उन्नत कृषक बनन. वैज्ञानिक तीरका ले खेती कर के उत्पादन बढ़ावन. उत्पादन बढ़ा के परिवार, गांव छत्तीसगढ़ अउ भारत देश के विकास म भागीदारी निभावन.
(दुर्गा प्रसाद पारकर वरिष्ठ पत्रकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी | आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी |
Tags: Chhattisgarhi Articles, Chhattisgarhi News
Jhulan Goswami Retires: झूलन गोस्वामी जैसा कोई नहीं, लड़कों संग खेलने वाली 'बॉल गर्ल' से लेकर विकेटों के World Record तक, जानें सब
जाह्नवी कपूर से रश्मिका मंदाना तक, ये एक्ट्रेस इस हफ्ते शानदार ड्रेस में आईं नजर- देखें PHOTOS
Ponniyin Selvan I की प्रेस कॉन्फ्रेंस में छा गईं ऐश्वर्या राय बच्चन, तृषा के ट्रेडिशनल लुक ने भी मचाई हलचल


text:
1में, पौलुस जऊन ह कि परमेसर के ईछा ले मसीह यीसू के एक प्रेरित अंव – इफिसुस सहर के ओ संतमन ला ए चिट्ठी लिखत हंव, जऊन मन मसीह यीसू म बिसवासी मनखे अंय।
2तुमन ला, हमर ददा परमेसर अऊ परभू यीसू मसीह ले अनुग्रह अऊ सांति मिलय।
मसीह म आतमिक आसिस
3परमेसर अऊ हमर परभू यीसू मसीह के ददा के परसंसा होवय, जऊन ह हमन ला स्वरगीय ठऊर म मसीह म हर एक आतमिक आसिस दे हवय। 4काबरकि परमेसर ह हमन ला संसार ला रचे के पहिली मसीह म चुन लीस कि हमन ओकर नजर म पबितर अऊ निरदोस ठहिरन। 5अपन खुसी अऊ ईछा मुताबिक, मया म, ओह पहिलेच ले ए फैसला करे रिहिस कि हमन यीसू मसीह के दुवारा ओकर बेटा बनबो, 6ताकि ओकर महिमामय अनुग्रह के परसंसा होवय, जेला ओह अपन मयारू बेटा म हमन ला मुफत म दे हवय। 7यीसू मसीह म हमन ला ओकर लहू के दुवारा पाप ले मुक्ति मिलिस – याने कि पाप के छेमा परमेसर के बहुंतायत अनुग्रह के मुताबिक होईस, 8जऊन ला ओह जम्मो गियान अऊ समझ सहित हमर ऊपर बहुंतायत ले खरचा करिस। 9अऊ ओह अपन ईछा के भेद ला, अपन सुमति के मुताबिक हमन ला बताईस; जऊन ला ओह मसीह म ठान ले रिहिस। 10ताकि जब समय ह पूरा होही, त परमेसर ह अपन ए योजना ला पूरा करही – याने कि ओह स्वरग म अऊ धरती म जम्मो चीजमन ला एक संग एके झन मसीह के अधिकार म कर दिही।
11परमेसर के योजना के मुताबिक, एह पहिली ले फैसला करे गे हवय कि ओम हमन घलो चुने गे हवन। ओह हर एक चीज ला अपन ईछा के उदेस्य के संग पूरा करथे, 12ताकि हमन जऊन मन कि पहिली मसीह ऊपर आसा रखे रहेंन, ओकर महिमा के इस्तुति के कारन बनन। 13अऊ तुमन घलो मसीह म मिलाय गे रहेव, जब तुमन सत के बचन ला सुनेव, जऊन ह उद्धार के सुघर संदेस अय। ओम, जब तुमन बिसवास करेव, त परतिगियां करे गय पबितर आतमा के मुहर तुमन म लगिस। 14अऊ ए पबितर आतमा ह हमर उत्तराधिकारी बने के गारंटी ए, जब तक कि परमेसर ह ओमन ला जऊन मन ओकर अंय, पाप ले मुक्ति नइं दे देवय, जेकर ले ओकर महिमा के इस्तुति होवय।
धनबाद अऊ पराथना
15एकरसेति, जब ले मेंह परभू यीसू म तुम्हर बिसवास के बारे अऊ जम्मो संत बर तुम्हर मया के बारे म सुने हवंव, 16तब ले मेंह तुमन ला अपन पराथना म सुरता करत, तुम्हर बर धनबाद देवई बंद नइं करे हवंव। 17मेंह हमेसा बिनती करथंव कि हमर परभू यीसू मसीह के परमेसर, महिमा के ददा ह तुमन ला बुद्धि अऊ आतमिक परकासन के आतमा देवय, ताकि तुमन ओला अऊ बने करके जानव। 18मेंह ए घलो पराथना करथंव कि तुम्हर हिरदय के आंखीमन अंजोर होवंय, ताकि तुमन ओ आसा ला जानव, जेकर बर ओह तुमन ला बलाय हवय अऊ ए घलो जानव कि संतमन म ओकर उत्तराधिकार के महिमा के धन का अय, 19अऊ हमन बर जऊन मन कि बिसवास करथन, ओकर अतुलनीय महान सक्ति का अय। ओ सक्ति ह ओकर सक्तिसाली बल के सहीं अय, जऊन ह काम करत हवय, 20जेकर उपयोग ओह तब करिस, जब ओह मसीह ला मरे म ले जियाईस अऊ ओला स्वरगीय ठऊर म अपन जेवनी हांथ कोति बईठाईस। 21मसीह ह जम्मो नियम, अधिकार, सक्ति अऊ परभूता के बहुंत ऊपर हवय अऊ ओह ओ हर एक नांव के ऊपर हवय, जऊन ला कि ए समय या अवइया समय म दिये जा सकथे। 22अऊ परमेसर ह जम्मो चीजमन ला ओकर गोड़ खाल्हे कर दीस अऊ ओला जम्मो चीजमन के ऊपर कलीसिया बर मुखिया ठहिराईस, 23अऊ ए कलीसिया ह ओकर देहें अय अऊ एह ओकर परिपूरनता अय, जऊन ह हर एक चीज ला हर किसम ले पूरा करथे।
1
1エペソの町に住む,主に忠実な,愛する信徒たちへ.神に選ばれてキリスト・イエスの使徒となったパウロが,この手紙を送ります. 2どうか,父なる神と主イエス・キリストから与えられる恵みと平安が,あなたがたのものとなりますように.
はるか昔からの神の計画
3主イエス・キリストの父なる神がほめたたえられますように.神は,天上のあらゆる祝福をもって,私たちを祝福してくださいました.それは,私たちがキリストのものとなっているからです. 4神はこの世界をお造りになる前から,私たちを,ご自分のものとして選んでくださいました.そして,神は私たちを,ご自分の目から見て,何一つ欠点のない,きよい者にしようとお定めになりました. 5神の御心は,イエス・キリストを遣わし,その死によって,私たちを神の家族の一員として迎えることでした. 6神こそ,いっさいの賞賛を受けるべきお方です.神は,驚くばかりの恵みと愛とを豊かに注いでくださいました.それは,私たちが,神の最愛のひとり子につながる者となったからです.
7神の愛は,そのひとり子の血を流し,私たちの罪を帳消しにしてくださるほど大きいのです.この愛によって私たちは救われました. 8神は私たちに豊かな恵みをあふれるほど注ぎ,私たちをよく理解し,何が最善であるかを考えた上, 9キリストを遣わすというご計画を知らせてくださいました.その計画は,はるか昔から神の愛のうちに決定されていたことでした. 10それは,時が来れば,天でも地でもあらゆるものが,キリストのもとに一つにまとめられるということです. 11そればかりでなく,神のご計画のままに,神のものとなるように最初から選ばれていた私たちは,神が喜んでくださる存在となっています. 12なぜ神は,このようになさったのでしょう.それは,最初からキリストを信じ,望みをおいていた私たちが,こんなにもすばらしい恵みを見て,神をほめたたえるためなのです.
13このキリストによって,あなたがたも救いを約束する福音を聞き,キリストを信じるようになりました.そして,キリストに属する者であるという証印を,聖霊によって押していただきました. 14私たちのうちに住まわれる聖霊は,神が約束のものをほんとうに与えてくださるという保証です.私たちに押された聖霊の証印は,神がすでに私たちを買い取り,ご自分のもとに引き取ってくださっていることを保証するのです.これが,栄光の神をほめたたえる,もう一つの理由です.
15こういうわけで,私は,主イエスに対するあなたがたの信仰と,ほかの人たちに対する愛とを耳にして以来, 16絶えず神に感謝してきました.そしていつも,あなたがたのために,こう祈り求めています. 17どうか,主イエス・キリストの神,すなわち栄光の父が,あなたがたに知恵を与えて,キリストがどのようなお方か,何をしてくださったかを,正しく,はっきりと理解させてくださいますように. 18また,心にあふれるほどの光が与えられて,神があなたがたを召して与えようとされる将来を,はっきり見きわめることができますように. 19また,信じる者を助ける神の力が,どれほど偉大であるかを知ることができますように.
20-21この同じ偉大な力が,キリストを死者の中から復活させ,ほかのどんな王,支配者,権力者,指導者よりもはるかに高い,天の神の右の座につかせたのです.このキリストの栄誉は,この世だけでなく,次に来る世でも,他のすべてにはるかにまさって輝かしいものです. 22そして神は,すべてをキリストの足の下に従わせ,キリストを教会の最高のかしらとされました. 23ですから教会は,キリストの体であって,すべてを造り,すべてを満たすキリストの霊が満ちあふれるところです.


text:
काबर के बाकी के छै महीना म तो कभू काम-बूता करेच नइ हे. जब छै महीना कमा के धान के कटोरा कहा सकथे त तो पूरा बारा महीना किसान कमातीन ते लछमी ह बारो महीना अपन हाथ ले रुपिया बरसाही. कुबेर कहातिन छत्तीसगढ़िया मन. फेर बारो महीना कमाए बर पानी जादा जरूरी हे अऊ इहें के अधिकांश रकबा गैर अपासी हे. महानदी अऊ शिवनाथ कस बड़े-बड़े नदिया होय के बाद घलो कभू कभू छत्तीसगढ़ महतारी के अंग अंग ह भादो म घलो पानी बर तरस जथे. एखर प्रमुख कारन हे सिंचाई के पर्याप्त साधन नइ बन पाए के. जघा जघा जब बांध नइ बने हे त फेर डोली से डोली तक नहर कहां ले पाये. पानी के अभाव म खेती संग किसान लरघाए ल धर लेथे. अभी तक ले खेती के लइक पर्याप्त पानी नइ गीरे हे. अइसन म तो मरे बिहान हे.
न कोनो करा फुरफुंदी उड़त दिखय न कोनो करा गहिरीन कीरा रेंगत दिखय न फांफा उड़त दिखय. अरे भई जब फांफा नइ उड़ही त बादर कहां ले गरजही जब बादर गरजही नहीं त फूटू कहां ले फूटही. ओइसे भी एसो अथान खाए बर लुलवा गे हन फेर भगवान ले बिनती हे कि फूटू साग खाए बर लार टपकाए बर झन परय. ओइसे तो फूटू ( मशरूम) कतको किसम के होथे. कतको ह खाए के त कतको देखाए के. मशरूम के खेती म कतको के जीवन चलत हे. जऊन ह बारामासी हरे. कतको कर डर ग प्राकृतिक जीनिस के पार कृत्रिम ह नई पा सकय. काबर के कृत्रिम म वैज्ञानिक ढंग ले खेती करे बर ताप मेंटेन करे बर परथे फेर सावन भादो के फूटू बर अपने-अपन ताप मेंटेन रथे. बादर गरजीस ते फूटू फूटिस.
मशरूम के बीज ह कृषि विश्वविद्यालय रायपुर म बाटल म मिलथे. गहूं के दलिया म बारीक मशरूम के बीजा ल मिंझार के पैरा कुट्टी म डार के पालीथीन म भर के मिंयार म लटका दे. चार-छै दिन म पैरा कुट्टी ह ढिड़हा कस बन जथे ताहन पालिथीन ल हेर के डोरी म बांध के पैरा कुट्टी ल लटका दे. बीस पच्चीस दिन बाद मशरूम ह कुट्टी के चारो कोती ले फूटथे. मशरूम म भारी प्रोटीन होथे कथे तभे तो भाव म घलो आगी लगे रथे. मशरूम घलो दू किसन के होथे. (1) बटन मशरूम ह बटन कस रथे. (2) अम्ब्रेला मशरूम ह छतरी कस छतराए रथे. वोइसे तो छत्तीसगढ़ म कतको किसम के फूटू पाए जाथे फेर चांउर फूटू अऊ कोदई फूटू ल ही खाए जाथे. कतको मन दूसर फूटू ल घलो खा लेथे. चांऊर फूटू ह चांऊर कस चकचक ले सादा रथे. जादा करके कन्हार म चांऊर फूटू ह फूटथे. गोल छितराहा बानी के रथे. कोदई फूटू ल कनकी फूटू के नाव ले घलो जाने जाते. कोदई फूट ह कोदई कस धूमलाहा रथे. एके जघा घमघम ले नानेच नान फूटे रथे. कतको कन राहय रांधबे ताहन पुच ले ताय. तेखरे सेती साग ल बढ़ाए बर चनादार नही ते कनकी ल मिंझार के रांधे ले चटनी कस थोर थोर पुर जथे. अऊ गजब के मिठाथे घलो. बोतका फूटू ह चीनी बांटी कस नही ते अंडा कस दिखते. छोटे-बड़े सबो किसम के होथे. जादा करके मुरमाहा नही ते परिया भुईंया म ए फूटू ह फूटथे.
बोतका फूटू ह ठोस सुग्घर देखे के लइक रथे. भिंभोरा म जऊन फूटू फूटथे ओला पिहरी कहिथन. इही ल डोहरू फोटू घलो कहिथन. जतके कोड़बे ओतके पाबे | बम्हरी म फूटथे तेला बंबरी फूटू अऊ गोबर म फूटथे ओला गोबर फूटू कहिथन. घाम परते भार सबो फूटू ह गल जथे या फेर कीरा पर जथे. लकड़ी फूटू ह लकड़ी कस चेम्मर रथे. पींवरहू बानी के रथे. लकड़ी म एक अइसे फूटू फूटथे जेखर छतरी भर रहिथे. ए फूटू म तै पांव राख के खड़ा हो जबे तभो थोरको उद् नइ जले. पैरा फूटू ह कुसवाहा रंग के रखे. कटाए पेड़ म फूटू नइ फूटे. परपोसी होथे. मन भर के शोषण करथे. फूटू ह सबो जघा नइ फूटे. दियार मन जउन जघा दीमक बनाए रथे उही करा फूटू फूटथे. फूट साग खाए बर हे त झडी झक्खर म गांव जाए बर परही रे भई.
(दुर्गा प्रसाद पारकर छत्तीसगढ़ी के जानकार हैं, आलेख में लिखे विचार उनके निजी हैं.)
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarhi


text:
More than 11688 new patients of Corona found in the country
Chhallywood: तोर ले मया होगे ले डेब्यू करही दीक्षा , दिग्विजय वर्मा के नवा वीडियो , जल्द होही रिलीज
She will initiate her debut with Maaya Hoge
मुख्यमंत्री जी आप लोगो से मिलना चाहते है , फोन आइस अऊ सिनेमा संगठन के सदस्य मन पहुँच गे बँगला
जय जोहार रायपुर… कोरोना संकट म परेशानी ले जुझत सिनेमा जगत के लोगन मन मुख्यमंत्री ले मिले बर एक महीना पहिली आवेदन दे रिहिस , अचानक काली सी एम हाउस ले ओमन करा फोन आगे कि साहब आप मन ले मिलना चाहत हे , आनन फानन म सदस्य मन सी एम बँगला गिन अऊ उन्हा […]
” फिल्मसिटी ” छत्तीसगढ़ बर एक बड़े काम हे , पूर्ण होय म लगही दू साल – मंत्री भगत
जय जोहार रायपुर… छत्तीसगढ़ी सिनेमा वाला मन बर शूटिंग करे बर अवैय्या दू साल म नवा रायपुर म फिल्मसिटी बन जाहि अइसे कहना हे संस्कृती मंत्री अमरजीत भगत के , मंत्री जी ह कहीन कि ये एक बड़े काम हे अऊ बड़े काम पूर्ण होय म समय लगथे , मंत्री जी ह किहिस कि फिल्मसिटी […]
बने खबर.. छत्तीसगढ़ी सिनेमा ल मिलिस प्रदर्शन के अऊ एक माध्यम , मिनी टाकिज एप्प
जय जोहार रायपुर…छत्तीसगढ़ी सिनेमा अभी तक सिनेमाघर के कमी ले जूझत हे , अइसे में एक बने खबर आवत हे , इन्हा एक भारतीय एप्प बनाय गे हे जेमा कोनो भी अपन छत्तीसगढ़ी फिलिम ल सशर्त अपलोड करा सकत हे, जेखर बर कुछ प्रक्रिया होही , जानकारी के अनुसार परन दिन नवा रायपुर म मोहन […]
मन कुरैशी ह अनइंस्टाल करिस चाइनिस एप्प , शहीद मन बर करिस गुहार… देखव विडियो
जय जोहार रायपुर…जम्मो देशवासी मन चीन के खिलाफ कड़ा कदम उठाय के नारा बुलंद करत हे , ये काम सरकार अऊ हमर जवान मन बखूबी करही लेकिन हमन का कर सकथन, चीनी सामान के बहिष्कार अऊ मोबाइल ले चीनी एप्प ल हटा के ओला आर्थिक रूप से कमजोर करे ल पढ़ही , छत्तीसगढ़ी सिनेमा के […]
आज भी दंगल टी वी म प्रतिभा देखात हे अंचल के अभिनेत्री शोभिता ह, “महिमा शनिदेव की” म करे हे अभिनय
जय जोहार….दीपक 52 कर। आप मन ल याद होही छत्तीसगढ़ी अल्बम “का तैं जादू करे” जेन ह बहुत लोकप्रिय होय रिहिस, एमा अपन अभिनय अऊ डांस ले सबला प्रभावित करे वाली अभिनेत्री आय शोभिता श्रीवास्तव। शोभिता ह छत्तीसगढ़ के संगे संग मुम्बई म घलो अपन अभिनय के झंडा गाड़े हे, मुम्बई म राहत हुए शोभिता […]
राहत भरे खबर, छत्तीसगढ़ म तीन अऊ मरीज मन होइस स्वस्थ, प्रदेश म अब कोरोना के 155 एक्टिव केस
जय जोहार…. छत्तीसगढ़ बर राहत भरे खबर आवत हे। प्रदेश के दु जिला के तीन मरीज ह कोरोना ले जंग जीत गे हे। तीनों मरीज ल स्वस्थ होय के बाद अस्पताल ले छुट्टी दे दे गे हे। राज्य म अब कोराना संक्रमित मरीज मन के संख्या ह 155 हो गे हे। जेन तीन मरीज ल […]
कईसे भागहि कोरोना वायरस.. बतावत हे छॉलीवुड अभिनेत्री शिखा चिताम्बरे.. आपो मन देखव ए विडियो ल.. का कहत हे अभिनेत्री शिखा चिताम्बरे ह…
सारा भांटो हावे नवा फिलिम , एजाज संग पूजा के अभिनय आही नजर , मधुकर कदम के आय कृति
जय जोहार… निर्माता निर्देशक मधुकर कदम अपन नवा फिलिम के शूटिंग म व्यस्त हे जेखर नाम हरे सारा भांटो , फिलिम के नाम ले प्रतीत होवत हे कि ये कॉमेडी फिलिम होही , अभी ये फिलिम के शूटिंग सरलगहा चलत हे , ये फिलिम म एजाज वारसी अऊ पूजा बनसोड के सीन फ़िल्माय गिस जेमा […]